Амир Темур. Буюк Ипак Йўли. Самарқанд ва Пекин « Ўзбекистон Халқ Ҳаракати\nАмир Темур. Буюк Ипак Йўли. Самарқанд ва Пекин\n30 July 2019 - 11:52\n1370 йилда Мовароуннаҳрда Самарқанд шаҳрини марказ қилган соҳибқирон Амир Темур (1336–1405) давлати ташкил топди. 35 йилга яқин давр ичида мазкур давлат доираси ниҳоятда катта ҳудудни ўз назорати остига олганлиги ҳамда Буюк ипак йўлининг хавфсизлиги таъминланганлиги натижасида бу йўлда халқаро савдо алоқаларининг қайтадан ривожланишига замин яратилди. Амир Темурнинг ўзи ҳам бу йўлнинг ривожланишига катта эътибор берди. У нафақат ўз давлати доирасидаги ички савдо ишларини, балки халқаро савдо алоқаларини ривожлантириш мамлакатнинг иқтисодий ривожланиши учун зарур эканлигини яхши англаган эди. Шу боис у ҳокимиятга келган заҳоти ички ва ташқи савдо ишларига катта эътибор бера бошлади. Аввало карвон йўлларининг хавфсизлигини таъминлаб, уларда карвонсаройлар барпо этишларига алоҳида эътибор берди.\nСамарқанддан Пекингача 6 ой юрилган\nАмир Темурнинг Хитой хоқони Тайцзуга йўллаган мактубида «Карвонсаройлараро йўллар очилди, йўллардаги қароқчилар йўқ қилинди, узоқ юртларга борувчилар ўзларини хотиржам ҳис этадиган бўлди», деб таъкидлаб ўтилган. Шу билан бирга Амир Темур Византия, Венеция, Испания, Франция, Англия каби Европа мамлакатлари билан иқтисодий алоқалар ўрнатди.\nХитой олимларининг тадқиқотларига кўра, Амир Темур Мин хонлигининг пойтахти Пекин (Хонбалиқ) шаҳрига 8 марта элчилар юбориб, Хитой билан дипломатик ва савдо алоқаларни ривожлантирган. Чунончи, 1387 ва 1389 йиллари кузда Мавлоно Ҳофизий, 1388 йилда Тож ад-Дин (Тамудинг), 1391 йилда Шохалил (Шахали), 1392 йилда Ниғмат ад-Дин (Нимаопудинг), 1394 ва 1395 йилларда Дарвиш (Диелибэйи), 1396 йилда Аломат ад-Дин (Аламадан) бошчилигида Пекинга Амир Темур номидан элчилар келган. Мазкур элчилар орқали соҳибқирон Хитой хонига от, туя ва бошқа нарсалар юборган. Хитой хони эса бунинг эвазига кумуш пул, ипак матолар қайтарган. 1396 йилда Амир Темур Аломат ад-Дин орқали Хитой хонига мактуб ҳам йўллаб, унинг юборган нарсаларидан мамнун бўлганлигини таъкидлаган.\nШу даврда Самарқанддан Пекинга 6 ойда етиб борилган. Кузда йўлга чиққан карвон кейинги йил баҳорнинг охирида ёки ёзнинг бошига манзилга етиб олган.\nШо Жўраали 570 та от сотган\nАмир Темур вафотидан кейинги 100 йилга яқин давр давомида Туркистондан Хитойга 107 марта, шу жумладан, 1415–1440 йиллари Улуғбек Мирзо номидан 22 марта элчилар гуруҳи келган.\nХитой манбаларидан маълум бўлишича, ўша замонда Хитойнинг бошқа шаҳарларига ҳам самарқандлик савдогарлар келиб, бозорларда от сотишган. Чунончи, 1390 йилда эрта баҳорда самарқандлик Шо Жўраали (Шачиеэр Алийи) Лянгчжоу шаҳрида 670 та от сотган. Маҳаллий ҳоким бу ҳақда Тайцзуга ҳисобот бериб, мазкур савдогарни Пекинга юборишни сўраган.\nСамарқанддан Хитойга юборилган элчилар билан биргаликда катта савдогарлар гуруҳлари ҳам қўшилиб борган. Тайцзунинг Амир Темурга йўллаган бир мактубида баён этилишича, айрим самарқандлик савдогарлар Хитойга келганидан сўнг Ватанига қайтмасдан савдо ишлари билан шуғулланган ва айримлар уй-жой сотиб олиб, бола-чақали бўлиб қолган. Мин сулоласи қўшинлари Хитойнинг шимолида яшаётган татарларга қарши юриши чоғида асирга тушиб қолганлар орасида бир неча юз нафар самарқандлик савдогарлар бўлганлиги аниқланган. Ушбу мисоллар Амир Темур савдогарлари фақатгина Хитой ҳудудида эмас, балки унинг шимолидаги яйловларда ҳам савдо ишлари билан шуғулланганлигидан далолат беради.\nМин сулоласи ҳам Самарқандга бир неча марта элчилар ва савдогарлар юборган. Масалан, 1395 йилда Самарқандга Пекиндан Бо Ан бошчилигида 1500 кишидан иборат бўлган элчи ва савдогарлар гуруҳи, 1397 йилда Чэн Дэвэн бошчилигидаги хитой элчилари ва савдогарлари келган.\nКелтирилган маълумотлардан кўриниб турибдики, Амир Темур даврида анчадан бери тўхтаб қолган Туркистон – Хитой дипломатик ва савдо алоқалари тикланиб, Буюк ипак йўли қайта очилади. Аммо томонларнинг амалга оширилган алоқаларга кўз қарашлари бир хил бўлмаганлиги туфайли Амир Темур давлати билан Мин хонлиги ўртасида янги ғоявий муаммо пайдо бўлган.\nМуаммо қаердан келиб чиқди?\nМаълумки, Хитой ҳукмдорларининг анъанавий тушунчаларига кўра, хоқон «хуанди» (император) деб аталиб, у Тангрининг курраи заминдаги ўғлони («тянзи») ҳисобланган. Унга барча мамлакатлар ва хонлар итоаткор бўлиши лозим эди. Шу боис Амир Темур элчилари Мин сулоласи томонидан «гунгши», улар олиб борилган совғалар эса «гунгфу», яъни фуқаролар ҳукмдорга тўлайдиган солиқ деб қабул қилинди. Шу жойда изоҳ бериб ўтмоқ лозимки, хитой тили луғатларида, жумладан «Хитой тили ёзуви луғати»да шарҳланишича, «гунг» деб қадимда Тангри фарзандига (Тянзи), яъни императорга унинг итоатида бўлганлар томонидан тақдим этиладиган нарсалар ва деҳқонлар томонидан ҳосилларнинг ҳукуматга топширадиган қисми айтилган. «Сўзлар денгизи» («Цихай») ва «Сўзларнинг келиб чиқиши» («Циюан») луғатларида ёзилишича, «гунгфу» сўзи ҳукмдор томонидан фуқаролар зиммасига ортилган солиқ номи ҳисобланган.\nХитой императорлари ўзларини ер юзининг эгаси деб ҳисоблашлари анъанасининг таъсири хитой олимлари асарларида ҳам ўз аксини топган. Масалан, Ванг Чжилай ўз асарида «Атрофга қилган ҳарбий юришлар ғалаба билан якунлангандан сўнг, Темур кучайиб кетди. Шундан кейин у Мин сулоласига итоат қилишдан ва Хитойга (Чжунггуога) солиқ тўлашдан (гунгфу) бош тортди, шу билан бирга Хитой элчиларини олиб қолиб, қайтишга рухсат бермади», деб айтади. Иккинчи бир жойда тарихчи ёзади: «Юқорида айтиб ўтилганидек, Темур кўп марта Мин саройига солиқ тўловчи элчилар (гунгши) юборди. Уларнинг айримлари солиқ олиб келиш ва савдо қилиш билан чекланди, айримлари (Хитойдаги) вазиятни ўрганиш ва маълумот тўплаш билан шуғулланди».\nАлбатта, Амир Темурга нисбатан қўйилган бундай айблар асоссиз эди. Мин хонадонининг мустақил ҳолда ташкил топган ва Туркистонни бирлаштиришда катта хизмат қилган давлат ҳукмдорини ўзининг итоаткори деб билиши катталик ва ўзгаларни менсимасликдан бошқа нарса эмас эди. Масалага бундай ёндошув ҳақли равишда Амир Темурни қаттиқ ранжитган эди.\nХитойда мўғуллар ҳукмронлигини ағдариб, хитойлар ҳокимиятини қайта тиклаган Чжу Юанжанг (1368–1398 йиллари Тайцзу номи билан тахтда ўтирган) илгариги хонларнинг анъанавий фалсафаси билан қуролланиб, ўзини курраи заминдаги барча мамлакатлар устидан назорат қилувчи олий ҳукмдор деб ҳисоблаши ўзга халқлар, давлатлар ва хонлар учун тушунарсиз бир ҳол ва улар манфаатига зид келарди.\nҒазаб ва шубҳа. Хитой манбалари\nАмир Темурдан Хитойга биринчи марта (1387 йилда) элчи бўлиб Мавлоно Ҳофиз келганда, Тайцзу мазкур тушунча асосида унинг юборган совғаларини ўзига бўлган тобелик белгиси деб қабул қилди. Унинг бундай муносабати Амир Темурдан кейинги йилларда юборилган элчиларга ва совғаларга нисбатан ҳам сақланиб қолган. Хитой хоқони ўзининг Амир Темурга жавобан бериб юборган совғаларини эса, унинг «тобелигини қабул қилганлиги» учун кўрсатилган ҳиммат белгиси деб ҳисоблади. Шу асосда Тайцзу Амир Темур йўллаган мактубида уни хитой хонига итоаткор хон сифатида ифодалаган. Хитой хони соҳибқироннинг мавқеи билан ҳисоблашмаган. Унинг мактуби билан танишгандан сўнг, Амир Темур қаттиқ ранжиб, Самарқандга 1395 ва 1397 йилларида келган Бо Ан, Чэн Дэвэн бошчилигидаги хитой элчиларини ушлаб қолган. Улар Ватанига Амир Темур вафотидан кейин қайтганлар. Элчиларни Самарқандда ушлаб қолишнинг бундан ташқари яна икки сабаби бўлган. Буларнинг биринчиси, Бо Ан 1500 киши ҳамроҳлигида Ҳиротга бормоқчи бўлганлиги Амир Темурда шубҳа уйғотганлигида, иккинчиси, Мин хоқони 100 минг мусулмонни қатл этиш тўғрисида фармон берган, деган хабарнинг Амир Темурга етиб келганлигидадир. Хитойда қатл этилган мусулмонларнинг сони 100 минг бўлмаслиги эҳтимолдан холи эмас. Аммо мўғуллар ҳукмронлиги даврида туркистонлик мусулмонларнинг жамиятдаги мавқеи баланд бўлганлиги ва улар вакилларининг юқори даражали давлат хизматига жалб этилганлиги учун Мин сулоласи уларнинг кўп қисмини жазолаганлиги тарихий ҳақиқатдир.\nАфсуски, хитой манбаларида ушбу тарихий воқеалар тўғри баён этилмаган. Мин сулоласи назорати остидаги сарой тарихчилари масалага амалий жиҳатдан эмас, балки Хитой ҳукмдорларининг анъанавий фалсафаси асосида ёндашиб иш кўрганлар.\nАмир Темур Хитой хонига элчилар орқали совғалар жўнатиб, эвазига хитой молларининг олиб келиниши орқали икки давлат ўртасидаги тенг ҳуқуқли савдо алоқаларининг тикланишини кўзда тутган эди. Бу ҳақда маҳаллий манбаларда кўп маълумотлар учрайди. Афсуски, Марказий Осиё манбалари билан хитой манбаларини солиштириш асосида илмий тадқиқотлар олиб бориш имкониятига эга бўлмаган айрим тарихчилар, жумладан, хитой тарихчилари Амир Темурнинг бу истагини тўғри баён этолмаганлар. Улар хитой хонлари ёрлиғи ва сарой тарихчилари томонидан битилган манбалардаги амалиётга зид кўрсатмаларни «ҳақиқат» деб қабул қилганлар.\nБунинг устига туркистонлик савдогарларга Хитойда эркин савдо қилишга йўл қўйилмаганлиги ва туронлик мусулмонларнинг қатл этилиши Амир Темурнинг ғазабини келтирган. Мавжуд адабиётларда, жумладан, Хитой тарихчиларининг асарларида зикр этилишича, Мин сулоласи хонининг муносабатидан ранжиган Амир Темур унга қарши ҳарбий юриш қилмоқчи бўлган, бундан хабар топган Мин сулоласи эса ташвишга тушиб, урушга тайёргарлик кўра бошлаган. Аммо Амир Темурнинг 1405 йилда Ўтрор шаҳрида оламдан ўтиши билан унинг истаги амалга ошмай қолган.\nХитойшунос олим, тарих фанлари доктори,\nАблат ХЎЖАЕВнинг «Буюк ипак йўли»\nкитоби асосида тайёрланди.


Тожикистон Чегара хизматининг маълум қилишича, Ҳайдаржон Қўзиев 6 август куни ватанига қайтарилган. 30 ёшли Ҳайдаржоннинг отаси Ҳомиджон Қўзиев Озодлик радиоси тожик хизматига берган интервьюсида ўғлининг саломатлиги яхшилигини ва унинг танасида ўқотар қуролдан олинган жароҳат излари қолмаганини айтди.\n-Биз унинг саломатлигидан жуда ташвишда эдик. Ўзбек чегарачилари отган ўқдан яраланганидан кейин унинг соғлиғи ёмонлашиб қолишидан қўрққан эдик. Оллоҳга шукурки, у соғайиб кетибди. Жароҳат излари эса деярли сезилмаяпти, -деди Ҳомиджон Қўзиев.\nЎзбекистон-Тожикистон чегарасининг маркировка қилинмаган жойида июнь ойи ўрталарида ўзбек чегарачилари Конибодом туманининг Патар жамоати Яккатерак қишлоғидан бўлган Ҳайдажон Қўзиевни яралаб, ўзлари билан Қўқонга олиб кетган эди.\nҲайдаржон асосан чўпонлик билан шуғулланган ва воқеа содир бўлган пайтда ҳам мол боқиб юрган.\n- Ҳайдар икки қишлоқдоши билан қишлоқ четида мол боқиб юрган экан. У ерга ўзбек чегарачилари келиб, ўзлари билан 10-12 бош қорамолни ҳайдаб кетишибди. У ўз молларини қайтариб олиш учун уларнинг орқасидан кетибди, бироқ чегарачилар билан тўқнаш келганда орқасига тисарилибди. Ўзбек чегарачилари аввалига осмонга қарата огоҳлантирувчи ўқ отишибди, кейин эса уни яралашибди, - деб маълумот берган эди ўшанда Озодлик радиосига Яккатерак қишлоғи раиси Эргаш Мамажонов.\nХайдаржон Қўзиев ўзбек чегарачилари томонидан Қўқон шаҳар касалхонасига ётқизилган ва у касалхонада бир ой мобайнида даволанган.\nТожикистон Чегара хизмати матбуот котиби Муҳаммаджон Улуғхўжаев Ҳайдаржон Қўзиев Ўзбекистон чегарачилари билан ўтказилган музокаралар натижасида ватанига қайтарилганини айтди. Муҳаммаджон Улуғхўжаевга кўра, Қўзиев билан бўлиб ўтган воқеа Ўзбекистон-Тожикистон чегарасидаги муайян ҳудуднинг шу кунгача делимитация қилинмагани оқибатида юз берган.\nЯккатерак қишлоғи раиси Эргаш Мамажонов бу фикрни тасдиқлар экан: “Агар Ўзбекистон томони ўз чегара чизиғида огоҳлантирувчи белгиларни қўйганида эди, Ҳайдар Қўзиев билан бўлиб ўтган воқеа юз бермаслиги ҳам мумкин эди”, деб ҳисоблайди.


Австриянинг собиқ канцлери Себастян Курц сиёсатни тарк этди\nАвстриянинг собиқ канцлери Курц сиёсатни тарк этишга қарор қилди\n2 Dekabr 18:48 Жаҳон\nАВСТРИЯ Курц ПАРТИЯ СИЁСАТ у\nАвстриянинг собиқ канцлери Себастян Курц матбуот анжуманида сиёсатни тарк этиш қарори ҳақида баёнот берди.\nThe Local нашрининг ёзишича, у ҳукмрон коалиция таркибига кирувчи Австрия халқ партияси етакчиси лавозимини тарк этади ва парламентни тарк этади.\nЎтган бир неча ой унинг учун «ақл бовар қилмайдиган даражада стрессли давр» ва «америка горкалари» бўлди, дейди у ва яқинда ўғлининг туғилиши унга сиёсатда қолишни истамаслигини тушунишга ёрдам берди.\nУнинг канслер лавозимини тарк этишига сабаб бўлган коррупцияга қарши терговга изоҳ берар экан, Курц коррупцияга алоқадорлиги ҳақидаги айбловларни рад этди, бироқ у “авлиё эмас, балки жиноятчи ҳам эмаслигини” қўшимча қилди.\nКурц 35 ёшда. 2017-йилда у демократик йул билан сайланган энг ёш ҳукумат раҳбари бўлди. У 2017 йилдан 2019 йилгача ва 2020 йилдан 2021 йилгача федерал канцлер лавозимида ишлаган. 2013-2017-йилларда у Ташқи ишлар вазирлигини бошқарган. У 2019-йилда ўша пайтдаги вице-канцлер Хайнц-Кристиан Штрахе “Россия олигархининг жияни”дан сайлов кампанияси учун пул олишга розилиги акс этган видео эълон қилингани учун ҳукуматга ишончсизлик вотумидан сўнг канслер лавозимини тарк этган эди. Шундан сўнг, Курзнинг партияси муддатидан олдин сайловларда ғалаба қозонди ва у яна канцлер бўлди.\nКоррупсияга қарши тергов, жумладан, унга қарши ҳам 2021 йилда маълум бўлди. Курц у ва унинг шериклари сўровномалар ва таблоидлардаги мақтовли материалларни манипуляция қилиш ва бу нашрлар учун давлат бюджетидан тўлаш орқали партияда кўтарилишга ва мамлакатда машҳурликка эришмоқчи бўлганликда гумон қилинган.\n9 октабр куни Курц канцлер лавозимидан истеъфога чиқди ва бу билан у тергов натижасида юзага келган ҳукумат инқирозини юмшатишни хоҳлаётганини тушунтирди. Бироқ у парламентда ва партиясининг бошида қолди.\nНоябр ойи ўрталарида тергов муносабати билан Курц депутатлик дахлсизлигидан маҳрум қилинган эди.\n27-ноябр куни сиёсатчи Facebook’да ўғли туғилганини маълум қилди. Кўп ўтмай Кронен Зайтунг газетаси ва РА агентликлари Курзга яқин манбаларга таяниб, ўғли туғилиши муносабати билан у сиёсатдан воз кечишга қарор қилгани ҳақида хабар беришди.


Қалампирмунчоқ ангина ва ҳиқичоқни бартараф этади - 4 Августа 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2020 » Август » 4 » Қалампирмунчоқ ангина ва ҳиқичоқни бартараф этади\nҚалампирмунчоқ бой кимёвий таркибга эга бўлиб, унинг ғунчасида жуда юқори миқдорда, яъни вазнига нисбатан 20 фоиз кўп эвгинол эфир мойи мавжуд. Бундан ташқари, қалампирмунчоқ таркибида олеанол кислотаси, гликозидлар, карифиллен, гумулен, ошловчи ва таркибида ёғ бўлган моддалар, В1, А, РР, В2, С витаминлари мавжуд. Шунингдек, бу зиравор ўзида кальций, магний, фосфор, натрий ва темир моддаларини мужассам қилган. Қалампирмунчоқ жуда машҳур зиравор бўлиб, унинг қуритилган ғунчаларидан фойдаланилади.\nҚалампирмунчоқ антисептик, оғриқ қолдирувчи, ел ва гижжа ҳайдовчи, томир кенгайтирувчи, тиришиб-тортишиб қолишга қарши, овқат ҳазм қилиш, балғам кўчириш, пешоб ҳайдаш, тер бактерияларини ўлдирувчи ҳамда микробларга қарши курашиш таъсир кучига эга восита бўлиб, гарчи айрим мамлакатлар ошхонасида зиравор сифатида ишлатилса-да, шифобахшлиги туфайли замонавий тиббиёт ва халқ табобатида кенг қўлланилади.\nУндаги эфир мойи асаб тизимини тинчлантириб, стресс ҳолатини йўқотади, неврозни даволайди ва маҳаллий қон айланишини яхшилайди. Шунингдек, терини тиклаш ва юмшатиш хусусиятларига эга.\nҚалампирмунчоқ тиш касалликларида тенгсиз муолажа воситаси саналади. У зарарланган оғиз шиллиқ пардаси, кариес, пародонтоз, пульпитда яллиғланишни йўқотади. Қадимда қалампирмунчоқдан тайёрланган кукунни милкларга ишқаш ёки шунчаки қуритилган ғунчасини чайнаш ёрдамида тиш оғриғи бартараф этилган. Қалампирмунчоқдан олинган мой эса йирингли тиш оғриғида жуда фойдали малҳам саналади. У оғриқни камайтириш билан бирга инфекция тарқалиб кетишининг олдини олади.\n* Қулоқ оғриғида қалампирмунчоқ ва кунжут мойлари аралаштирилади. Сўнг аралашма иситилиб, 2-3 томчиси қулоққа томизилади.\n* 5-6 дона қалампирмунчоқни 30 мл сувда қайнатиб, кунига уч маҳал асал билан бирга балғам кўчирувчи восита сифатида фойдаланиш мумкин.\n* 6-7 дона қалампирмунчоқни 15 г арпабодиён уруғи билан ярим литр сувда тўртдан бир қисми қолгунча қайнатилади. Бундай қайнатма шакар билан бирга шамоллаш ва тумовда жуда самарали восита саналади.\n* Қалампирмунчоқни ош тузи билан чайнаш йўтални бартараф этади.\n* Агар йўталаётган бўлсангиз ва томоғингиз ҳам шамоллаган бўлса, қовурилган қалампирмунчоқни чайнаб кўринг. У, шунингдек, ҳалқумдаги яллиғланиш (фарингит) жараёнини тўхтатишда ажойиб восита саналади.\n* Астмани даволаш учун 2 дона қалампирмунчоқ, 12-15 дона райҳон уруғи, 10 дона мурч доначаларини 15 дақиқа давомида қайнатиб, икки чой қошиқ асал ва сут билан ичиш керак.\nҚалампирмунчоқ ангина ва ҳиқичоқ тутишини даволашда тенги йўқ восита. Бунинг учун 200 мл сутни қайнатиб, унга 5 дона қалампирмунчоқнинг майдаланган кукунини қўшамиз. Қайнатмани иссиқлигича оғизда бироз ушлаган ҳолда майда-майда ҳўплаб ичиш лозим.\n* Ошқозонда кислота даражаси ошиқча бўлган инсонлар қалампирмунчоқни сўриб юрса, у меъёрий ҳолатга келади.\n* Ҳазм жараёнини яхшилаш учун овқатланишдан бир неча дақиқа олдин бир чой қошиқ асалга бир чимдим майдаланган қалампирмунчоқ қўшиб истеъмол қилиш керак.\n* Кўнгил айниши ва қайт қилишни тўхтатиш учун қалампирмунчоқ кукуни ва асални аралаштириб, паста тайёрлаш лозим.\nАртрит ва артрозда бир неча томчи қалампирмунчоқ мойини массаж воситасига қўшиб ишлатиш самарали таъсир кўрсатади. Битиши қийни бўлаётган яралар ва чипқонни ҳам қалампирмунчоқ мойини малҳам сифатида зарарланган жойга бевосита қўйиш орқали даволаш мумкин.\n* Қалампирмунчоқ ва хантал мойининг бир неча томчисини аралаштириб ичиш бўғимлар оғриғи ва мушаклар спазмида жуда яхши фойда беради.\nГинекологияда қалампирмунчоқ мойи ажойиб таъсир кўрсатади. У тўлғоқ вақтида самарали ёрдам беради. Шунингдек, қалампирмунчоқдан бачадон тонусини кўтариш ва ҳайз жараёнини меъёрлаштиришда фойдаланиш мумкин.\n* Қалампирмунчоқ мойи шакар билан бирга қорин оғриғини даволайди.\n* Қалампирмунчоқдан ош тузи билан бирга бўтқа тайёрлаб, уни сут билан ичсангиз, бош оғриғидан халос қилади.\n* Сил касали (туберкулёз)да рўй берадиган нотекис йўтал, бронхит ва астмани даволаш учун қалампирмунчоқ мойи ва саримсоқ қўшилган асални аралаштириб, ҳар куни уйқудан олдин истеъмол қилиш керак.\n* Говмиччани даволашда қалампирмунчоқни сувда қайнатиб, зарарланган жойга босилади.\n* Оғиздан ёқимсиз ҳид келганда ҳам қалампирмунчоқ чайнаш жуда яхши самара беради.\n* Қалампирмунчоқ мойидан ҳашаротларни йўқотишда ҳам самарали фойдаланилади. Бунинг учун у 1:10 нисбатда сув билан аралаштирилиб, ҳашарот бор жойга сепилади.\nҚайнаган сувга 3-4 дона қалампирмунчоқ куртаги солиниб, 5-10 дақиқа дамлаб қўйилади.\nУшбу хушбўй ва мазали чой шиллиқ пардаларни тозалаб, қувватни оширади ва бардамлаштиради.\nҚалампирмунчоқ мойини тайёрлаш усули\n100 мл зайтун мойига 1 ош қошиқ қалампирмунчоқ қўшилади ва паст оловда қайнагунча туради. Кейин қайнатма совитилади ва докадан ўтказилиб, музлаткичда сақланади.\nҚалампирмунчоқ 2 ёшгача бўлган болаларга, гипертониядан азият чекаётганларга ва ҳомиладор аёлларга тўғри келмайди. Юқори кислотали гастрит, ошқозон яраси, шунингдек, мадорсизлик ва зўриқишда ҳам қалампирмунчоқдан фойдаланмаган маъқул.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 18 | Добавил: sherlarorg | Теги: #ahborot, #uznews, #новости, #xabarlar, #Yangiliklar, #habarlar, #newsuz, #news, #Yangilik | Рейтинг: 0.0/0


Коррупцияга қарши курашиш агентлигининг мақоми ва асосий вазифалари белгилаб берилмоқда - UzNews.uz\nКоррупцияга қарши курашиш агентлиги тўғрисидаги Қонун лойиҳаси муҳокама учун эълон қилинди.\nУнга кўра, Қонун Ўзбекистон Республикаси Коррупцияга қарши курашиш агентлиги фаолиятини, вазифаларини ва асосий йўналишларини тартибга солади.\nШунингдек, Қонун билан Агентликнинг мақоми ва унинг асосий вазифалари белгилаб берилади.\nБегиланишича, Агентлик коррупцияни олдини олиш ва унга қарши курашиш соҳасида ягона давлат сиёсатини шакллантирадиган ва амалга оширадиган, шунингдек мазкур соҳадаги халқаро ҳамкорлик учун масъул бўлган махсус ваколатли давлат органидир.\n– коррупциянинг олдини олиш ва унга қарши курашиш соҳасида давлат сиёсатини шакллантириш ва амалга ошириш;\n– мамлакатда коррупция ҳолатини тизимли таҳлил қилиш, коррупцияга оид хавф-хатарлар юқори бўлган соҳаларни аниқлаш ва уларда коррупцияга қарши тизимларининг жорий этилишини кузатиб бориш ҳамда қонунийликни мустаҳкамлаш ва қонун устуворлигини таъминлаш;\n– коррупцияга оид ҳуқуқбузарликлар содир этилишининг сабаб ва шарт-шароитларини аниқлаш ва уларни бартараф этиш чораларини кўриш;\n– коррупцияга оид, биринчи навбатда, Ўзбекистон Республикасининг миллий манфаатларига ва халқаро обрўсига зарар етказувчи жиноятларни тергов қилиш натижаларини комплекс таҳлил қилиш;\n– коррупцияга оид жиноятлар оқибатида жамият ва давлат манфаатларига етказилган зарар тўлиқ қопланилишига эришиш устидан назоратни амалга ошириш;\n– норматив-ҳуқуқий ҳужжатлар ва уларнинг лойиҳаларини коррупцияга қарши экспертизасини ўтказиш тизими самарадорлигини таҳлил қилади ва уни такомиллаштириш бўйича таклифлар киритиш;\n– фуқаролик жамияти институтлари билан биргаликда ҳудудлар, иқтисодиёт тармоқлари ва бошқа соҳалар кесимида коррупциянинг даражасини баҳоловчи Коррупцияни қабул қилиш миллий индексини тузиш;\n– давлат харидлари соҳасида коррупциянинг олдини олиш ва унга қарши курашиш мақсадида давлат буюртмачиси ISO 37001 коррупцияга қарши стандартини қўллашни кўзда тутувчи талабларни ўрнатиш;\n– жойларда коррупциянинг олдини олишга қаратилган ҳудудий дастурлар ишлаб чиқилиши ва амалга оширилишини ташкил этиш.\nШу билан бирга Агентлик ўз ваколатларини ҳар қандай давлат органлари, бошқа ташкилотлар ва мансабдор шахслардан қатъи назар, фақат қонунга бўйсунган ҳолда амалга ошириши белгиланмоқда.\nҚонун билан Агентлик фаолиятига давлат органларининг, бошқа ташкилотларнинг ва мансабдор шахсларнинг аралашуви тақиқланади.\nАввалроқ, коррупцияга қарши курашиш бўйича 2021–2025 йилларга мўлжалланган миллий стратегия ва унинг доирасида Давлат дастури лойиҳаларини ишлаб чиқишга келишиб олинганди.\nЭслатиб ўтамиз, Ҳукуматнинг тегишли фармойишига биноан, тугатилаётган “Ўзпахтасаноат” АЖга тегишли Тошкент шаҳар, Яккасарой тумани, Ш. Руставели кўчаси, 8а-уй манзилида жойлашган бино ва иншоотларни тегишли ҳудуди билан бирга янги ташкил қилинган Коррупцияга қарши курашиш агентлигига оператив бошқарув ҳуқуқи билан берилади.


ИДнинг стратегияси борасида нималар маълум? - BBC News O'zbek\nИДнинг стратегияси борасида нималар маълум?\nImage caption Таҳлилчига кўра, ИД бошқа жангари гуруҳларга қараганда анчайин мураккаб ва фаол\nҚўшма Штатлар тадқиқотчилари "Исломий Давлат" деб аталаётган гуруҳ экстремистлари стратегиясини яхшироқ тушуниб етиш учун компютер моделини яратганлар.\nТаҳлилчилар коалиция уюштираётган ҳаво ҳужумлари билан жангарилар йўқ ёқасида содир этадиган бомба портлашлари орасида узвий боғлиқлик борлигини аниқлашган. Ва буни жиҳодчилар ҳарбий тактикаси сифатида кўриш мумкинлигини айтишган.\nАлгоритмик тизим ўзларига "Исломий Давлат" деб ном қўйиб олган гуруҳ фаолияти билан боғлиқ 2,200та 2014 йилнинг иккинчи ярмида юз берган ҳодисаларни таҳлил қилган.\nХулосалар жамланган ҳисобот келаси ҳафта Австралияда ўтказилиши режаланган йиғинда тақдим этилади.\nҲисобот муаллифларидан бири, 2006 йил Ироқда хизмат қилган армия зобити ҳамда ҳозирда Аризона Давлат Университети тадқиқотчиси бўлган Пауло Шакарианнинг Би-би-сига: "Улар кўплаб ҳаво ҳужумларига дуч келишган пайти қуруқликдаги кенг кўламли амалиётларидан чекиниб, қўлбола портловчи воситаларни ишга сола бошлайдилар", дейди.\nШунингдек, тадқиқотчиларга кўра, жангарилар қуруқликдаги амалиётларидан олдин автомобилга жойланган бомбаларни ишга солишади. Бунга бир мисол Ироқда кузатилганди.\n"Бизнинг ишонишимизча, бу иш Бағдоддан Ироқ армиясига қўшимча кучлар йўлланишини олдини олишга уринишдир", дея тушунтиради Шакариан.\nСурия ҳаво ҳужумлари ортидан ИД томонидан ҳибсга амаллари кескин кучайтирилгани тадқиқотчиларни бошида ўйловга солган.\nДоктор Шакарианнинг ишонишича, бу нишоналарни олишда кўмаклашган Сурия жосуслик хизмати зобитлари учун жавоб зарбаси бўлиши мумкин.\nПауло Шакарианнинг қўшимча қилишича, ИДнинг тактикаси у 9 йил олдин Ироқда дуч келган душман стратегиясидан сезиларли равишда фарқ қилади.\nУшбу экстремист гуруҳ, унинг айтишича, анчайин мураккаб ва фаол. Шунинг учун ҳам, компютер таҳлилларисиз гуруҳнинг стратегияси ҳақида аниқ хулосалар қилиш қийин.\nҚироллик Бирлашган Хизматлар Институти ҳарбий ишлар бўйича бўлими директори Элизабет Квинтанага кўра, ўзига "Исломий Давлат" деб ном қўйиб олган гуруҳга қарши курашаётган кучлар учун бу каби тадқиқот хулосалари фойдали бўлиши мумкин.\n"Ҳарбийликка кўпгина маълумотларга эга бўлиш имконияти бор", дейди у. "Улар фақат ҳазм қилиниши мумкин бўлган шаклга келтирилиши лозим. Таҳлил айнан шу ишни қилиш йўлидир".\nШеффилд университетдан компютер технологияси бўйича мутахассис Ноэл Шаркининг қўшимча қилишича, бундай ёндашув қандай турдаги ҳужумлар бўлиши эҳтимоли ҳақида башорат қилишга ёрдам беради.\n"Таҳлиллар ИДнинг стратегияси ўзбошимчалик билан амалга ошириладиган эмас, балки башорат қилса бўладиган стратегия ё-да, ҳар бир ҳужумда янги бир тактика қўлланилади", дейди у.\n"Албатта, муаммо шундаки, бу кутилмаганда, айниқса, ҳарбий кучлар ўз башоратлари асосида ҳаракат қилаётганларини сезиб қолишса, ўзгариши мумкин".\nПауло Шакарин ҳисоботни келаси ҳафта Австралиянинг Сидней шаҳрида бўлиб ўтадиган анжуман иштирокчиларига тақдим этади.\nБритания ИДга қарши ҳаво ҳужумларини узайтиради\nТолибон ичида бўлинишлар кенгаймоқдами?\nТуркия "Исломий давлат"ни қуруқликда нишонга олиши мумкин"\n"Исломий Давлат" россиялик талабаларни нишонга олмоқда\n'ИШИД муҳожир кемаларида Оврўпога сизмоқда'\nВидео ИД қуллари: "Бизни кунига беш марта зўрлашди"\nВидео Обама: ИДга қарши ҳарбий амалиёт тез тугамайди\nВидео 'Исломий Давлат'га қарши курашда мультиклар иш берадими?\n21 Апрел 2015\nВидео Исломий Давлат қадимий Нимрудни ҳам вайрон қилди\nВидео Лондонда "Исломий Давлат" қул бозори\n21 Октябр 2014\nАудио "Минглаб Марказий Осиёликлар Сурия ва Ироқда жанг қилмоқда"\n6 Ноябр 2014


Андижон чеварлари Нью-Йоркка тиббий ниқоб жўнатмоқда | "Адолат" СДП\nЗафардин Кўпайсинов раҳбарлигидаги “Хўжаобод фазо” масъулияти чекланган жамияти жаҳон бозорига юзланаётган корхоналардан бири. 2006-йилда атиги 10 нафар ишчи билан ўз фаолиятини бошлаган жамоа ички бозорга жуда тез кириб борди. Кадрлар малакасини ошириш, талаб ва таклифга бўлган эътибор ўз самарасини берди. Тажрибали дизайнерлар мунтазам янги лойиҳалар устида ишлашга жалб этилди. Ҳар бир мавсумни ўзига хос янги турдаги буюмлар билан кутиб олиш шартли вазифага айланди.\nВақт ўтиб, кичик корхона катта фабрикага айланди. Ишловчилар сони 450 нафарга етди. Улар орасида Ўзбекистон “Адолат” СДП аъзолари ҳам кўпчиликни ташкил этади.\nЙилдан йилга экспорт географияси кенгайиб, Россия, Украина ва Қирғизистон каби хорижий давлатлардаги тадбиркорлар билан ҳамкорлик алоқалари ўрнатилди. Ишлаб чиқариш сурати ўсиб, 2019-йили 3.5 миллион АҚШ долларилик маҳсулот экспорт қилинди.\nКарантин даврида ҳам жамоа ўз фаолиятини давом эттирмоқда. Улар тайёрлаётган 200 дан ортиқ турдаги эркаклар ва аёллар ички кийимлари қаторига тиббий ниқоб ҳам қўшилди. Чеварлар тикаётган ниқобларга АҚШнинг давлат белгилари туширилаётганини кўриб, сездикки, экспортга йўналтирилмоқда.\nШоҳсанам Раҳмонова, корхона иш юритувчиси, партия фаоли:\n— Ўтган ҳафта 20 минг дона тиббий ниқобни Нью-Йоркка жўнатдик. Ҳозир буюртманинг қолган қисми тайёрланмоқда.\nЧеварлар ишидан хурсанд. Гўзалой Эркинова, Мавлудахон Орипова, Хуршидахон Мирзаева каби ўз ишининг усталари ўртача 1200-1300 минг сўмдан маош олишмоқда. Саломатликларига ҳам алоҳида эътибор қаратиляпти. Коронавирус пандемиясидан сақланишда барча чоралар кўрилган.\nҲа, тадбиркорлик хўжаободликларни дунёга танитмоқда.


ХТВ: мактабларда ўқув йилининг бошланиш санаси яқин кунларда эълон қилинади Ўзбекистон янгиликлари\nХТВ: мактабларда ўқув йилининг бошланиш санаси яқин кунларда эълон қилинади\nЎзбекистон, Тошкент – Batafsil.uz. Мактабларда янги ўқув йили қайси санадан бошланиши тўғрисидаги қарор яқин кунларда эълон қилинади. Бу ҳақида Халқ таълими вазирлиги (ХТВ) берган баёнотга ҳавола қилган ҳолда мухбиримиз маълум қилмоқда.\n"Айни пайтда масъул вазирлик ва идораларга давлат таълим муассасаларини очиш бўйича таклифлар киритиш топширилди. Давлат ўрта умумтаълим мактаблари бўйича Республика махсус комиссиясининг қарори яқин кунларда эълон қилинади",- дейилмоқда ХТВ берган маълумотда.\nШунингдек, вазирлик ота-оналардан бозорлар очилган дастлабки кунларда болалар учун ўқув қуролларини сотиб олишга шошилмасликларини сўради.\nУзоқ давом карантинни ҳисобга олган ҳолда, 20-августдан сўнг бозорлар очилганида, кўп сонли ота-оналар ва болалар у ерга боришга шошилишади ва натижада ижтимоий масофани сақлаш жуда қийин бўлади. Шу сабабли, вазирлик ўқув қуролларини ўқиш бошланганидан кейин сотиб олиш мумкинлигини таъкидлади.\nЭслатиб ўтамизки, 15 августдан бошлаб хусусий мактаб ва болалар боғчалари, шунингдек ўқув марказлари фаолияти тикланади.


Ўқитувчилар нашрларга обуна бўлишга мажбурланяптими?\nКасалланганлар сони 12 315 530\nСоғайганлар сони 7 156 651\nВафот этганлар 554 955\nЖами овоз: 4258 та.\nХалқ таълими вазирлигига ўқитувчиларни нашрлар обунасига мажбурланаётганлиги ҳақида маълумотлар келиб тушмоқда. Бу ҳақда ХТВ матбуот котиби хабар тарқатди.\nЭслатиб ўтамиз, 2018 йилнинг 14 август куни “Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида”ги Президент қарорининг (ПҚ-3907) 16-бандида ўқитувчиларни босма нашрларга мажбуран обуна бўлишини ташкил этиш тақиқланган.\nШу билан бирга, иш ҳақидан фақатгина ходимнинг ёзма аризасига асосан ушлаб қолиниши мумкин. Иш ҳақи фақатгина қонунда кўрсатилган ҳоллардагина (солиқлар ундириш, суд қарорлари ва бошқа ижро ҳужжатларини ижро этиш ва шу каби ҳолатлар) ходимнинг розилигисиз ушлаб қолиниши мумкин.\nОбуна, коммунал тўлов ва бошқа масалалар бўйича ходимнинг ёзма розилигисиз унинг иш ҳақидан ушлаб қолиниши ноқонунийдир.\nЮқоридагиларни инобатга олиб, халқ таълими тизимидаги педагоглар ва ўқувчи-ёшлар ўз хоҳишига кўра юртимизда чоп этиладиган исталган ижтимоий-сиёсий, бадиий, маърифий ёки интеллектуал газета ва журналларга ихтиёрий обуна бўлиши мумкинлигини маълум қиламиз.\nНашрлар обунасига мажбур қилинганида ўқитувчилардан прокуратура органларига ариза беришлари сўралади.\nКиритилди: 12:32 03.12.2019. Ўқилди: 1280 марта. Фикрлар сони: 0 та.\nИжодий имтиҳонлар 1 августдан бошланади


Писта (семичка) инсон ҳаёти учун ўта хавфли маҳсулотдир!!! » Ўзбекистон янгиликлари – Zamin.uz\nПиста (семичка) инсон ҳаёти учун ўта хавфли маҳсулотдир!!!\nТиббиёт 9-05-2017, 19:35 3 324\nАмерикадаги Мичиган университети олимлари семичка таркибида инсон ҳаёти учун ўта хавфли заҳарли модда мавжудлигини аниқлашди, деб ёзмоқда Hordiq.uz. Тадқиқотлар Танзанияда ўтказилди. Ва маълум бўлдики, семичка таркибидаги афлотоксин заҳарли моддаси одамни бир кун келиб ўлдираркан.\nБу модда илгари фақат қўзиқориннинг баъзи турлари таркибида учраши айтилганди. Афлотоксин организмга кириб боргач, биринчи бўлиб жигарни ишдан чиқаради, кейин танадаги бошқа аъзоларни йўқ қилишга ўтади.\n— Бу модда жуда кучли заҳар ҳисобланади, — деди олимлардан бири. — Йилига шу модда туфайли 155 минг нафаргача одам ҳаётдан кўз юммоқда. Семичкадан бу заҳарни олиб ташлаш учун уни қайта ишлаш зарур.\nЯна шуни алоҳида таъкидлаш жоизки, афлотоксин нафақат семичка, балки маккажўхори, ерёнғоқ, бодом таркибида ҳам учрайди.\nКасалликларни чой билан енгишни истайсизми?\n14:34 / 09-05-2017\nПайғамбаримизнинг суннатларига оид янги илмий кашфиёт\n09:53 / 21-04-2017\n18:49 / 09-04-2017\nЧойнинг фойдаси тўғрисидаги ҳақиқат ва ёлғонлар\n23:40 / 25-03-2017\nАсаларилар инсон ҳаёти учун илонлардан кўра хавфлироқ эканлиги аниқланди\n18:18 / 01-03-2017


Колонияда жазони ўтаётган танишига гиёҳвандлик моддаси олиб келган фуқаро озодликдан маҳрум қилинди - zarnews.uz\nПаст Дарғом тумани Жума шаҳрида истиқомат қилувчи Бекзод Парманов ҳали қирқ ёшни қораламаган. Аммо шу пайтгача Жиноят кодексининг турли моддалари бўйича саккиз марта жиноий жавобгарликка тортилган. Бу ҳукмларда озодликдан маҳрум қилиш ҳам, ахлоқ тузатиш ишлари жазоси ҳам бор. Аммо унинг на ахлоқи тузалди, на озодликнинг қадрини ҳис этди.\nБекзод 2019 йил август ойининг бошларида Паст Дарғом тумани Қорасув маҳалласи ҳудудидан ўтувчи Зарафшон дарёси бўйидан ёввойи ҳолда ўсиб турган бир туп “каннабис” ўсимлигини “топиб олиб”, ушбу ўсимлик баргларини уйига олиб келади. Уларни қуритиб марихуана гиёҳвандлик воситасини тайёрлайди. Атрофидагиларга сездирмай, ўзи ҳам истеъмол қилиб туради. Кўп ўтмай тайёрлаган маҳсулотидан “дўстлари”га ҳам улашишни ваъда қилди. Етказиб бериш ҳам ўзининг зиммасида эди. Қинғир ишнинг бошини тутган кимсанинг дўсти ким ҳам бўлиши мумкин?..\nЭрта тонгдан кўчага отланган кишининг бирор бир режаси, мақсади бўлади, албатта. Бекзод ҳам 2019 йил 31 август куни эрталаб маълум бир манзилни кўзлаб Жума шаҳри автошоҳбекатига чиқади. Манзили бир оз олис эди. Таксичи таниши Тоҳирга Самарқанд шаҳар Фарҳод шаҳарчасида жойлашган 38-манзил колониясига бориши лозимлигини, у ерга укаси олиб келинганини, уни кўриб қайтишини айтади. Таксичи хизмат ҳақини келишгач, рози бўлади.\nЙўл-йўлакай “Улуғбек” автошоҳбекатидан нон ҳамда бошқа озиқ-овқат маҳсулотлари олади. Колонияга етиб келганида таксичига шу ерда кутиб туришини, ярим соатларда чиқишини айтиб ичкарига киради...\nКолонияга киришда Бекзоднинг қўлидаги нарсалари текширилаётганда унинг хатти-ҳаракатлари колония ходимларида шубҳа уйғотади. Бу ҳолатни сезган Бекзод шу заҳоти ўзи билан олган “Спички” ёзувли гугурт қутисини четга ташлаб юборади. Холислар иштирокида тинтув ўтказилганда эса унинг ёнидан ҳали ташлаб юборишга улгурмаган “Кент” ёзувли сигарет қутичасига қадоқланган марихуана гиёҳвандлик воситаси чиқди.\nСуриштирув давомида маълум бўлдики, Бекзод келтирган бу заҳри қотиллар ушбу колонияда жазони ўтаётган таниши У.Муродовга аталган эди.\nБукрини гўр тўғрилайди, деган нақл бежиз айтилмаган. Б.Пармановга навбатдаги жинояти учун узил-кесил уч йил саккиз ой муддатга озодликдан маҳрум қилиш жазоси тайинланди.\nСурхондарёда салкам 21 килограмм марихуана сақланаётган хонадон аниқланди\nКаттақўрғонда 2 миллион сўмга “марихуана” сотаётган кимса ушланди


Карим Саидов яратган мактаб вакиллари мамлакатимиз иқтисодиёти равнақига хизмат қилмоқда - zarnews.uz\nШундай инсонлар бўладики, уларнинг ҳаёт йўли бошқалар учун учун намуна мактаби вазифасини ўтайди. Самарқандлик таниқли олим, иқтисод фанлари доктори, профессор Карим Саидов худди шундай олим инсонлар сирасига киради.\nКарим Саидов 1928 йилнинг 14 январида Самарқанд шаҳрида оддий хизматчи оиласида туғилди. Ўрта мактабда таълимни олгач, тожик педагогика билим юртига ўқишга кирди. Иккинчи жаҳон уруши сабаб педагогика билим юрти вақтинчалик ёпилгач, Саидовлар оиласи Ургут шаҳрига кўчиб кетишади ва ёш Карим шу ердаги мактабда ўқишни давом эттиради. 1944-1945 йилларида ўзи ўқиётган мактабда кутубхоначи, мактаб ёшлар қўмитасининг котиби бўлиб ҳам фаолият юритади.\nБилимга чанқоқ К.Саидов Самарқанддаги Максим Горький номидаги ўқитувчилар тайёрлаш институтига ўқишга киради. 1947 йилда институтни тугатгач, йўлланма билан Ургут туманидаги 1-сонли мактабга ўқитувчиликка юборилади. Шу йили Ўзбекистон давлат университетининг тарих факультетининг сиртқи бўлимига ҳам ўқишга киради.\nКарим Саидов 1955 йилда таҳсилни тамомлагач, университет илмий кутубхонасида, кейинчалик “Сиёсий иқтисод” кафедрасининг кабинет мудири бўлиб ишлайди. 1960 йилда Москва давлат университети аспирантурасига ўқишга киради. Икки йилдан сўнг номзодлик диссертациясини ҳимоя қилади.\nИзланувчан олим 1976 йилда докторлик диссертациясини муваффақиятли ҳимоя қилади ва уч йилдан сўнг унга профессор унвони берилади.\nКарим ака 1979 йилда СамДУ қошидаги ижтимоий фанлар ўқитувчиларини малакасини ошириш факультети деканлигига тайинланди. Орадан тўрт йил ўтиб, Ўзбекистон Фанлар академиясини Самарқанддаги илмий марказини ташкил этидша бош-қош бўлди. Натижада профессор самарқандлик олимларни истиқболли илмий дастурларни яратиш ва кўп қиррали илмий тадқиқотларини олиб бориш мақсадида шу илмий марказ раисининг ўринбосари этиб тайинланди.\n1986-1993 йилларда Карим Саидов сиёсий иқтисод кафедраси мудири сифатида кафедранинг ўқув-илмий, услубий фаолиятини бошқариш билан бир қаторда унинг салоҳиятини оширишга қаратилган бир қатор ишларга раҳбарлик қилди. Янгиликка ўч домла университетнинг амалий математика факультети таркибида иқтисодиёт бўлимини ташкил этишда ҳам жонбозлик кўрсатди. Кейинчалик назарий иқтисодиёт кафедраси мудири сифатида ўқитувчи кадрлар малакасини оширишга катта ҳисса қўшди. 1997 йилда эса янги ташкил этилган иқтисодиёт факультетининг биринчи декани этиб тайинланди.\nКарим ака Францияда бўлиб ўтган “Диалог-89” дастури доирасида ўша пайтдаги Франция президенти Француа Миттеран билан учрашди. Тулузалик фермерлар билан Ўзбекистоннинг ижтимоий-иқтисодий ҳаёти ва турмуш даражаси ҳақида суҳбатлар ўтказиб, маърузалар қилди. 1994 йили унинг ташаббуси билан АҚШнинг тинчлик корпусида иқтисодиётнинг турли соҳалари бўйича махсус курслар ташкил этилди. Шунингдек, Самарқандда ташкил этилган менежмент бўйича бошқарув кадрларини тайёрлайдиган Халқаро ўқув марказида 9 йил ичида 10 мингдан зиёд мутахассис кадрлар қайта тайёрланди. Тошкент ва Москва шаҳарларидан “Евразия” жамғармаси томонидан янги дарсликлар ва ўқув қўлланмалари олиб келинди. Вашингтон университети, АҚШ тинчлик корпуси ва республика давлат мулк қўмитасининг вилоят бошқармаси томонидан юзлаб дарсликлар ва ўқув қўлланмалари ҳамда бошқа илмий адабиётлар сотиб олиниб, факультетнинг ўқув кабинетига берилди.\nПрофессор К.Саидов ўз умрини 50 йилдан ортиғини илмий фаолиятга бағишлади. Унинг илмий тадқиқотларининг асосий мавзулари – иқтисодиёт, аҳолининг турмуш даражаси, ижтимоий ҳимоя, таълим, аҳоли бандлиги ва тақсимот муносабатларининг такомиллаштирилиши билан боғлиқ эди.\nКарим Саидовнинг 250 дан ортиқ илмий мақоласи ва 4 та монографияси нашр этилган. Унинг раҳбарлигида 15 нафар тадқиқотчи номзодлик диссертациясини ҳимоя қилган. Домланинг ҳаёт йўли кўплаб иқтидорли иқтисодчилар учун ўрнак бўлади.\nиқтисод фанлари номзодлари.


Барак Обаманинг шов-шувли китоби чоп этилди....\n23.11.2020 13:01 0 6072\nБарак Обаманинг мемуар жанридаги китобидан бир кунда 890 минг дона сотилди.\nАҚШ собиқ президенти Барак Обаманинг «A Promised Land» («Орзудаги замин») деб аталган китоби сотувга чиққан илк кундаёқ 890 минг нусхада сотилди. Бу ноширлик тарихидаги рекорд кўрсаткичлардан бири саналади.\nНафақат Қўшма Штатлар, балки дунё бўйлаб миллионлаб ададда сотилиши кутилаётган мемуарда Ўзбекистон билан боғлиқ эпизод ҳам мавжуд.\nХотира китобида АҚШнинг 44-президенти ўз шахсий ҳаёти, мамлакат сиёсатига доир фикр-мулоҳазалари билан бирга хорижий давлатларга сафарлари таассуротлари билан ҳам ўртоқлашган. Асарда, хусусан, Б.Обаманинг 2009 йили АҚШ президенти сифатида Россияга илк ташрифи билан боғлиқ воқеалар ҳикоя қилинган.\nОқ уй соҳиби Москвага сафар арафасида АҚШ Миллий хавфсизлик кенгаши ходими Майкл Макфол билан маслаҳатлашган. М.Макфол Россия президенти лавозимида Дмитрий Медведев фаолият юритаётган бўлса-да, сўнгги қарорлар барибир бош вазир Владимир Путин томонидан қабул қилинишини маълум қилган (1999 йилдан бери Россияни идора этиб келаётган В.Путин 2008-2012 йилларда расман ҳукумат раиси лавозимида фаолият юритган). Обаманинг баён этишича, Россия президенти билан Москвадаги учрашувда маслаҳатчи М.Макфолнинг фикри тўғри экани тасдиқланган: Д.Медведев Грузиядаги уруш масаласида мустақил қарор қабул қила олмаслигини ошкор этиб қўйган.\nБ.Обама сафар давомида бош вазир Владимир Путин билан ҳам учрашган. АҚШ раҳбари шарафига тўкин дастурхон тузалган.\nПутин Обама билан учрашувда 45 дақиқа давомида Кремлнинг Оқ уйга эътирозларини баён этган. Фото: «Getty Images»\nМемуарда баён этилишича, В.Путин Қўшма Штатлар Россияни тенг ҳуқуқли ҳамкор деб қабул қилмаётганидан ёзғирган ва 45 дақиқа давомида Кремлнинг Оқ уйга эътирозларини баён этган.\n«Мен ўз саволимни тугатишим билан Путин гўё охири йўқ монологни бошлаб юборди. У адолатсизлик бўлиб туюлган барча ҳолатлар... ва америкаликлар томонидан русларга ҳурматсизлик қилинаётганини батафсил санаб ўтди. (2001 йил) 11 сентябрь куни президент (Жорж) Бушга биринчи бўлиб қўнғироқ қилгани ва разведка маълумотларини таклиф этганини эслатди», – деб ёзади Б.Обама.\nРоссия етакчиси суҳбат асносида АҚШга Ўзбекистон ҳамда Қирғизистонда ҳарбий базаларни жойлаштириш бўйича ҳам ёрдам берганини қайд этган. В.Путинга кўра, Ўзбекистон ҳамда Қирғизистон раҳбариятини АҚШ ҳарбий базаларини қабул қилишга айнан у кўндирган.\nБу ўринда гап Қашқадарё вилояти ҳудудидаги Қарши–Хонобод ҳарбий базаси ҳақида кетаётганини тушуниш мумкин.\nҚарши–Хонобод базаси 2001-2005 йиллар давомида АҚШ ҳарбийлари томонидан тасарруф этилган. Фото: «Wikipedia»\nПентагон Қарши–Хонобод базасидан фойдалангани учун 2003 йил январдан 2005 йил мартга қадар муддат учун 22,9 миллион доллар тўлагани хабар қилинган.\nЎзбекистон китоб Обама\nЖамият Кеча, 10:40


Коронавирус “ўчоғи” Уханда яна касаллик аниқлана бошлади | Qalampir.uz\nКоронавирус “ўчоғи” Уханда яна касаллик аниқлана бошлади\nОлам\t03 Август 13:23 6458\nХитойнинг Ухань шаҳрида коронавируснинг бир нечта янги ҳолатлари қайд этилди. Шундан сўнг, мамлакат расмийлари шаҳарнинг бутун 11 миллион аҳолисини COVID-19 учун оммавий синовдан ўтказишга қарор қилди. Бу ҳақда шаҳар маъмурияти баёнотида айтилган.\nКеча, 2 август куни эрталаб шаҳарда учта тасдиқланган инфекция ҳолати ва бешта коронавируснинг аломатсиз ташувчиси аниқланган. Ухандаги кўчалардан бири эпидемиологик хавфи ўртача бўлган ҳудуд деб эълон қилинган, у ерда карантин чоралари жорий этилган.\nХитойда пандемия бошланганидан буён 50 399 та коронавирус ҳолати қайд этилган, 46 512 киши тузалган, 3 869 киши вафот этган.\nҚатъий карантин чоралари туфайли Хитой коронавирус инфекцияси мамлакат бўйлаб тарқалишини тез ва самарали назорат қила олди. Узоқ вақт давомида ХХРда маҳаллий инфекция ҳолатлари деярли йўқ эди, аниқланган барча ҳолатлар асосан чет элдан олиб келинган.\nАввалроқ, АҚШнинг Республикачилар партияси COVID-19 Хитойнинг Ухань вирусология институти лабораториясида ишлаб чиқилганини исботловчи ҳисобот тақдим этгани ҳақида хабар бергандик.\nМаълумот учун, коронавирус “ўчоғи” бўлган Хитойнинг Ухань шаҳрида COVID-19 эпидемияси 2019 йилнинг декабрь ойида бошланганди.\n18 Сентябрь 18:15 28773\n19 Сентябрь 11:57 28465\n19 Сентябрь 18:13 28265\n20 Сентябрь 13:55 23489\n18 Сентябрь 20:00 22714


Меркель Financial Times томонидан йил кишиси деб топилди\n15:47 / 14.12.2015 1393\nГермания канцлери Ангела Меркель юз минглаб қочқинларга ёрдам беришда кўрсатган жонбозликлари эвазига Financial Times газетаси томонидан йил киши сифатида эълрн қилинди.\nГазета журналистининг "Ангела Меркель - эҳтиёткор канцлернинг ўзгариши" номли мақоласида ёзишича, Меркелнинг 2015 йилдаги фаолиятини Германия тарихидаги энг обрўли сиёсатчилардан бири Гельмут Колни эслатади.\nЖурналистнинг ёзишича, Меркель муҳожирлар оқимининг ортишига йўл қўйиб бериб, Германиядаги рақобатчилари томонидан ҳам, ўз тарафдорлари томонидан ҳам кескин танқидга учради. Молия вазири Вольфганг Шойбле уни "қор кўчкисига сабаб бўладиган эҳтиёткорликни унутган чанғичи"га қиёслади.\nСиёсий журналист Томас Шмидтнинг билдиришича, "айни вақтда Меркель янги, янада гўзал, ранг-баранг ва кучли республика тузиш" йўлидан бормоқда. Агар у бу мақсадига эришса, Германия тарихидаги энг буюк сиёсатчилардан бирига айланади.\nFinancial Times колумнистининг қайд этишича, Меркель хонимнинг ишларидан кейин Германия аввалгидек бўлмайди.\n"Бу яхшими, ёмонми, Меркель қитъанинг кўриниишини ўзгартирувчи ислоҳотларни бошлади ва тарихда ўчмас из қолдирадиган бўлди.\nБундан олдинроқ, Американинг Time журнали томонидан Германия канцлери Ангела Меркель анъанавий “Йил одами” номинацияси ғолиби деб тан олинганди.


Дахлсизлик, қурол олиб юриш ҳуқуқи ва давлат сиридан фойдаланиш: Коррупцияга қарши курашиш агентлиги ходимлари қандай ҳуқуқларга эга бўлади - Anhor\nAnhor Все посты Дахлсизлик, қурол олиб юриш ҳуқуқи ва давлат сиридан фойдаланиш: Коррупцияга қарши курашиш агентлиги ходимлари қандай ҳуқуқларга эга бўлади\n01 Oktabr 2020\nПроект закона «Ўзбекистон Республикаси коррупцияга қарши курашиш агентлиги тўғрисида»ги қонун лойиҳаси тузилма мутахассислари томонидан ишлаб чиқилди ва жамоатчилик муҳокамасига қўйилди. Бу ҳақда Sputnik нашри ёзади.\nАгентлик ходимларига илмий, педагогик ва ижодий фаолиятдан ташқари бошқа фаолият турлари билан шуғулланиш тақиқланади.\nЛойиҳага мувофиқ, Агентлик ходимлари хизматни ўташ даврида дахлсизлик ҳуқуқига эга бўлади. Агентлик директорининг розилигисиз ходим жиноий жавобгарликка тортилиши ҳамда қамоққа олиниши мумкин эмас.\nАгентлик ходимлари қонунчиликда белгиланган тартибда ўқотар қурол вабошқа индивидуал ҳимоя воситаларини олиб юриш ҳуқуқига эга бўлади.\nАгунтлик мутахассислари давлат хизматчиларининг мулки ва даромадларини декларациялаш йўриқномаси ва шаклини тасдиқлашлари керак бўлади. Бундан ташқари, уларда давлат ва банк сирига доир ахборотдан ҳамда бошқа қонун ҳужжатлари билан ҳимояланган ахборотдан бевосита фойдаланиш имконияти бўлади.\nЛойиҳа томонидан тузилма ходимлари ўз хизмат фаолияти давомида ўзларига маълум бўлган хизмат ва давлат сирини сақлашлари шартлиги кўзда тутилган.\nҲужжатда бюджет маблағларини сарфлаш, давлат активларини сотиш, давлат харидлари, давлат қарзлари, давлат ташкилотлари томонидан ўзлаштирилган халқаро кредит ва грант маблағлари, инвестицион лойиҳаларни амалга ошириш ва давлат дастурларини бажариш билан боғлиқ материалларни сўраш ва ўрганишни кўзда тутувчи Агентлик вазифалари белгиланган.\nАгентлик ходимлари жисмоний ва юридик шахсларнинг профилли мурожаатларини, шу жумладан аноним сўровларни кўриб чиқишлари керак бўлади.\nҲаракатларида коррупцион белгилар мавжуд бўлган шахсларга нисбатан тўпланган материаллар қонуний чоралар кўриш учун ваколатли органларга юборилиши зарур.\nБош саҳифадаги фотосурат: Акмал Бурхонов, Агентлик раҳбари\n«Ўзбеккино» бепул аниматорлик курсларини эълон қилди\nКомил Алламжонов “Ўзбеккино” мансабдор шахсларига нисбатан қўзғатилган жиноий иш бўйича фикр билдирди


Жиззах вилояти ҳокими ўзи ўқиган мактабга китоб совға қилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах вилояти ҳокими ўзи ўқиган мактабга китоб совға қилди\nЖиззах вилояти ҳокими ўзи ўқиган мактабга китоб совға қилди\nМамлакатимизда давлатимиз раҳбари Шавкат Мирзиёев хайрли ташаббусни илгари суриб, Бош вазирдан бошлаб ҳар бир раҳбарни ўзи таълим олган мактаб кутубхонасига китоблар совға қилишга даъват этган эдилар.\nБу эзгу ташаббус ўсиб келаётган ёш авлоднинг китобга бўлган қизиқишини, меҳрини ва интилишини ошириш, китобхонликни оммавийлаштириш, улуғ боболаримизга муносиб авлодни вояга етказишда муҳим ҳаётий аҳамиятга эгадир.\nЗеро китоб инсонни тарбиялайди, улғайтиради, юксак одоб-ахлоқни, инсоний фазилатларни шакллантиради. Китоб ўқиб вояга етган бола аввало чуқур билимга, кенг дунёқарашга, мустақил фикрга, мустаҳкам ҳаётий позицияга эга бўлади.\nПрезидентимизнинг ушбу ташаббусини қўллаб-қувватлаб, уни умумхалқ ҳаракатига айлантиришда бугун барча раҳбарлар фаоллик кўрсатмоқда.\nХусусан, Жиззах вилояти ҳокими Эргаш Салиев ўзи ўқиган Самарқанд шаҳридаги 29-мактаб ўқувчиларига 200 дона китоб совға қилди.\nАзим Самарқанд диёридаги 29-мактабга вилоят ҳокими Э.Салиев номидан борган вакиллар китобларни мактаб кутубхонасига топширишди.\n-Бугун Муҳтарам Юртбошимиз Шавкат Мирзиёев томонидан бошлаб берилган эзгу хайрли ишга мамлакатимиздаги барча раҳбарлар ўз ҳиссаларини қўшмоқда. Бизнинг мактабдан юртимиз равнақи йўлида фидойи бўлган 184 нафардан зиёд зиёли маърифатпарвар инсонлар етишиб чиқишган, - дейди 29-мактаб директори Холиқов Фахриддин.- Улар ичида Жиззах вилояти ҳокими Эргаш Салиев ҳам бор. Тўғриси, кутилмаган совғадан мен ва бутун мактаб жамоамиз хурсанд бўлдик. Президентимиз томонидан олиб борилаётган одилона сиёсатни юргазишда камарбаста бўлаётган Эргаш Салиевдек инсонлар бизнинг мактабда таҳсил олгани барчамизни қувонтиради.\nОлий Мажлис Қонунчилик палатаси депутати Шароф Рашидов туманидаги ўзи ўқиган мактабга китоб совға қилди\nЖиззахда ёш китобхонлар байрами ўтказилди\nФоришда китоб тақдимоти ўтказилди


Жаҳон 20:03 / 06.04.2020 8143\nБу ҳақда Al Arabia нашри хабар берди.\n8 январда Эрон ҳаво ҳужумидан мудофаа кучлари Теҳрон аэропорти яқинида “Украина халқаро авиалиниялари” авиакомпаниясининг Boeing 737-800 самолётини янглиш тарзда уриб туширган. Бунинг оқибатида Теҳрон-Киев йўналиши бўйича учган самолётдаги барча 176 киши, жумладан экипажнинг 9 аъзоси ҳалок бўлган.\n“Ҳарбийлар ўз вазифаларини яхши бажарганлар. Самолёт ҳаракатланиши жуда шубҳали бўлган”, деб айтган Наврўзий.\nДепутат самолёт гўёки “диспетчерлик минораси эмас, балки Америка назорати остида бўлганини”, самолёт ҳужумгача Исроилда бўлгани ва у ерда “унинг хавфсизлик тизимига бузиб кирилиб, бошқаруви эгаллаб олингани”ни айтган.\n“Самолётда Эрондаги махсус нишонлар ўрнатилган бўлган. Самолёт бошқа давлатлар томонидан назорат қилингани ҳисобга олинса, ҳарбийларимиз ўз вазифаларини яхши уддалаганлар. Бу исботларни ҳисобга олиб, воқеага алоқадорларни ҳибсга олиш бемаъно бўларди”, деб қўшимча қилган депутат.\nНаврўзий авиаҳалокатга алоқадорлар ҳибсга олинмаслигини таъкидлаб ўтган.\n11:00 / 22.05.2020 72636


Лондон дипломатлари раҳбари Кобулда\n09 май 2021, Тошкент вақти: 05:31\nБуюк Британия ташқи ишлар вазири Дэвид Милибанд олдиндан эълон қилинмаган сафар билан Афғонистонга келди.\nБританиянинг Кобулдаги элчихонаси тарқатган маълумотга кўра, Милибанд Кобулда президент Ҳомид Карзай билан учрашиб, музокаралар ўтказган. Бироқ учрашув тафсилотлари ошкор қилинмади.\nАфғонистондаги халқаро кучлар сафида ҳозирда саккиз мингга яқин британиялик ҳарбий хизмат қилмоқда. Уларнинг аксари толибон жангариларига қарши Ҳелманд вилоятида ўтказилаётган амалиётларда иштирок этмоқда.\nАйни пайтда¸ Афғонистондаги халқаро кучлар қўмондонлиги душанба куни Ҳелманд вилоятида рўй берган тўқнашувларда британиялик аскар нобуд бўлганини билдирди.


Ақтўбе шаҳрида юз берган теракт муносабати билан 9 июнь Қозоғистонда мотам куни деб эълон қилинди, деб хабар берди “Ria.ru” нашри.\n“Ақтўбе шаҳридаги теракт натижасида ҳалок бўлган ҳарбий хизматчилар ва тинч аҳолининг хотираси учун Қозоғистон Республикасида 2016 йилнинг 9 июни миллий мотам куни деб эълон қилинсин”, деб Қозоғистон республикаси президенти Нурсултон Назарбоев фармонга имзо чекди.\nРасмий сайтда Нурсултон Назарбоев ҳужум оқибатида ҳарбий хизматчилар ва тинч аҳолининг ҳалок бўлганлигини афсус ва надомат билан таъкидлаган: “Ҳалок бўлганларнинг яқинларига ҳамдардлик билдираман. Пайшанба, 9 июнни ҳалок бўлганларнинг хотираси учун миллий мотам куни деб эълон қиламан. Топшириғимга биноан ички ишлар вазирлиги ҳамда маҳаллий ҳокимиятлар ҳалок бўлган ва жабрланувчиларнинг оиласига ҳар томонлама ёрдам кўрсатади”.


Трампга Ҳамбургдаги меҳмонхоналардан жой тегмади\n23:34 / 07.07.2017\nАҚШ Давлат департаменти ходимлари мамлакат президенти Доналд Трамп учун 7–8 июль куни G20 саммити ўтадиган Ҳамбург шаҳрида меҳмонхона буюртма қилишга улгурмади. Бу ҳақда Buzzfeed портали ўз манбасига асосланган ҳолда хабар берган.\nҚайд этилишича, Трамп маъмурият вакиллари билан бирга Four Seasons меҳмонхонасида тўхтамоқчи эди, аммо бу меҳмонхона Саудия Арабистони вакиллари томонидан банд қилиб бўлингани аниқланди. Бу вақтда эса шаҳарда АҚШ президенти тўхташи мумкин бўлган люкс тоифадаги барча меҳмонхоналарда бўш жой қолмаганди.\nШундан сўнг, Трамп аввалига Берлинга бориб, пойтахтаги меҳмонхоналардан бирида қолиш ва Ҳамбургга вертолётда боришни режалаштиради.\nЛекин кейинчалик, Трампни Ҳамбургдаги ҳукумат уйида қабул қилишган, унинг жамоаси эса АҚШ консулхонасида жойлашишган.\nмеҳмонхона Ҳамбург Доналд Трамп


Дам олиш кунлари “паспорт столи”ларида қанча фуқарога хизмат кўрсатилди?\n22 Июл 2019 1313\nРеспубликамиз аҳолисига қулайлик яратиш мақсадида, ички ишлар органларининг миграция ва фуқароликни расмийлаштириш хизматлари биометрик паспорт ҳамда хорижга чиқиш биометрик паспортини расмийлаштириш юзасидан ҳужжат топшириш ва тайёр биометрик паспортларни эгаларига тарқатиш учун ҳафтанинг дам олиш кунлари ҳам ишлаши хабар қилинганди.\nХўш, дам олиш кунлари қанча фуқарога хизмат кўрсатилди?\nРеспублика ички ишлар органлари миграция ва фуқароликни расмийлаштириш хизматлари томонидан жорий йилнинг 20 июль шанба куни 5066 нафар фуқаролардан биометрик паспорт ва хорижга чиқиш биометрик паспортларини расмийлаштириш юзасидан ҳужжатлар қабул қилинди. Шунингдек, 4807 нафар фуқароларга биометрик паспорт ва хорижга чиқиш биометрик паспортлари топширилди.\n21 июль якшанба куни эса 528 нафар фуқаролардан биометрик паспорт ва хорижга чиқиш биометрик паспортларини расмийлаштириш юзасидан ҳужжатлар қабул қилиниб, 1982 нафар фуқароларга биометрик паспорт ва хорижга чиқиш биометрик паспортлари топширилди. Бу ҳақда ИИВ матбуот хизмати маълум қилади\nЎзбекистон Республикаси ИИВ Миграция ва фуқароликни расмийлаштириш бош бошқармаси иш кунларидан ташқари дам олиш кунлари хизмат кўрсатиш келгуси ҳафталарда ҳам давом эттирилишини маълум қилади.


Лавров ИШИД жангарилари Сурияга келса қандай чоралар кўрилишини билдирди\n19:11 / 18.10.2016\nРоссия ташқи ишлар вазири Сергей Лавровнинг баёнот беришича, расмий Москва Россияда тақиқланган ИШИД террорчилик гуруҳи жангарилари ортга чекинса, уларга нисбатан ҳарбий чоралар кўради. Улар, Ироқнинг Мўсул шаҳридан Сурияга қочса, шундай кескин чоралар кўрилади, деб хабар қилмоқда ТАСС агентлиги.\n«Сақланиб турган йўлак ИШИДнинг Ироқдан Мўсул орқали Сурияга қочиши борасида эҳтимолларни пайдо қилади, — дея изоҳ берган ташқи ишлар вазири. — Албатта, биз вазиятни баҳолаб, сиёсий ва ҳарбий қарорлар қабул қиламиз. Агар зарурат пайдо бўлса, Сурия ҳукуматининг сўровига кўра, шундай қиламиз».\nСергей Лавров Ироқ ИШИД Сурия Мўсул


Бахтиёр Ашурматов: “Ҳозирги футболда "championat.asia"нинг роли катта” (видео) / CHAMPIONAT.asia\n02 дек 17:31\nБахтиёр Ашурматов: “Ҳозирги футболда "championat.asia"нинг роли катта” (видео)\nМураббий Бахтиёр Ашурматовнинг шоу-тадбирга келгани бизни жуда хурсанд қилди.\nБахтиёр ака майдон четида мураббийлик қилиб турса деб ўйлагандик. Бироқ ўзи ҳам майдонга тугибёшлар билан тенгма-тенг тўп сурди. Бир сўз билан айтганда, ўз жамоасининг ҳимоя қўрғони бўлди. Бахтиёр Ашурматов сайтимизнинг уч ёшга тўлгани билан қизғин табриклади.\n- Аввало championat.asia сайтининг 3 ёшга киргани билан табриклайман. Мана бугун об-ҳаво ёмғирли бўлса-да, кўплар футболчилар ва мухлислар сайтга ўз ҳурматларини намойиш этган ҳолда шоу-тадбирга келишди. Бунинг учун ташриф буюрганларнинг ҳаммасига раҳмат айтмоқчиман. championat.asia юртимиздаги энг илғор футбол сайти ҳисобланади. Менга айниқса, сайтнинг ўзбек футболи ҳақидаги хабарларни тезкорлик билан ўқувчиларга етказиши ёқади. Ҳозир ахборот асрида яшаётган эканмиз, футбол янгиликларидан тез хабардор бўлишга барчамиз қизиқамиз. Бунинг учун championat.asia катта ҳажмдаги ишни бажармоқда ва хабар-янгиликларни имкон қадар ўз вақтида мухлисларга етказмоқда.\n- Маълумки, сиз катта футболга кириб келган йилларда интернет унчалик фаол эмасди, одамлар асосан газета ўқишарди. Лекин бугунги футболда сайтларнинг, хусусан championat.asiaнинг роли қандай деб ўйлайсиз?\n- championat.asia сайтининг роли катта деб ўйлайман. Шахсан ўзим ҳам энг кўп шу сайтга кираман ва кўпроқ олий лига ўйинларидан кейинги бериб бориладиган мураббийларнинг фикрини ўқиб тураман. Футбол ичида фаолият олиб борар эканмиз, ҳар бир футболчи ва мураббийнинг айтган гапи барчамизга қизиқ туюлади. Агар футболчи ва мухлислар ўртасида мана шундай шоу-тадбирлар кўпроқ ташкил қилинса, ўйлайманки, бу ҳам мамлакатда футболнинг оммавийлашишига туртки бўлади.\nОператор: Илҳом Раҳматов


Қалмиқистон Президенти Кирсан Илюмжинов Араб Амирликларининг Дубай шаҳрида шахмат шаҳарчаси қуришни режалаштирмоқда.\n05 март 2021, Тошкент вақти: 06:42\nУшбу лойиҳа қиймати икки ярим миллиард долларни ташкил этади. Лойиҳани амалага ошириш учун Кирсан Илюмжинов Дубайдаги қурувчилик фирмаси билан шартномани имзолаган. Шахмат шаҳарчаси 64 гектар майдонни эгаллаб, 32 бинодан иборат бўлади. Бу шаҳарча йилига 60 миллион одамни қабул қила олади.\nКирсан Илюмжинов Халқаро Шахмат Федерацияси Президенти ҳамдир.


Ўзбекистонликлар Россияга ёрдам кўрсатмоқчи\n21 октябр 2021, Тошкент вақти: 14:22\n9 август куни Ўзбекистондаги Россия элчихонаси ўзбекистонликларнинг кўп сонли мурожаатларига биноан Россияда табиий офатдан зарар кўрганларга ихтиёрий ёрдам бериш мақсадида банк рақамларини очганлигини эълон қилди.\nБу ҳақда Озодликка маълум қилган Тошкентдаги Россия элчихонаси вакили ёнғиндан зарар кўрганларга ёрдам бериш истагини билдирганлар сони ошиб бормоқда дейди.\n- Россияда ёнғин офати туфайли жабр кўрганларга ёрдам бериш мақсадида ҳисоб рақами очилди. Барча қўшимча маълумотларни элчихонамизнинг www.russia.uz расмий сайтидан олишингиз мумкин ёки бўлмаса бевосита Ўзбекистондаги ёки бошқа мамлакатлардаги элчихоналарга мурожаат қилишингиз мумкин,- деди ўзинин таништирмаган элчихона ходими.\nРоссия Фавқулодда ҳолатлар вазирлиги бугунгача мамлакат бўйлаб 600дан ортиқ ёнғин ўчоғи қайд этилганини айтмоқда.\nРоссияда давом этаётган ўрмон ёнғинларии ўчириш ишларига 160 мингдан ортиқ одам, юзлаб ўт ўчириш техникаси ва ўнлаб авиатехника жалб қилинган. Ёнғиндан нобуд бўлганлар сони, сўнгги маълумотларга кўра, 50 кишидан ортган.


Англия терма жамоаси бош мураббийи лавозимидан бўшатилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Англия терма жамоаси бош мураббийи лавозимидан бўшатилди\t10:57, 28 сентябрь 2016\tАнглия футбол уюшмаси (FA) мамлакат терма жамоаси бош мураббийи Сэм Эллардайсни ўз лавозимидан озод этилди. Бу ҳақда BBC хабар бермоқда.\nThe Telegraph журналистлари Осиё компанияси вакиллари остида Эллардайс билан музокара ўтказган ва 61 ёшли мутахассис эса қоидаларга зид равишда трансферларда вакил сифатида иш олиб бориш учун 400 минг фунт сўраган эди.\nАнглия футболчи уюшмаси Эллардайсни коррупцияга алоқадорликда айбдор деб топди ва юқоридани қарорни қабул қилди.\n– Эллардайс Англия терма жамоасини бошқара оладиган даражадаги мураббий эмас, у кўпгина хатоликларга йўл қўйди. Шу сабабдан ҳам истеъфога чиқарилди, – деди FA вакили.\nАнглия терма жамоасини вақтинча Гарет Саутгейт бошқариб туради. Ушбу мутахассис терма жамоани бўлажак 4 учрашувда майдонга олиб чиқади.


Ўзбекистон Республикаси Президенти Шавкат Мирзиёевнинг БМТ Бош Ассамблеяси 72-сессиясида сўзлаган нутқи хорижий мамлакатларнинг сиёсий ва экспертлар доиралари ўртасида катта қизиқиш уйғотди.\nАфсуски, араб жамиятининг муайян қисмида ҳамон ислом дини ҳақидаги нотўғри фикр-мулоҳазалар ҳукмрон бўлиб турибди. Шу нуқтаи назардан, Ўзбекистон етакчисининг жаҳон жамоатчилигига ислом динининг асл инсонпарварлик моҳиятини етказиш энг муҳим вазифа эканлиги тўғрисидаги чақириғи ҳозирги пайтда жуда долзарбдир. Ишончим комилки, Тошкентда ташкил этиладиган Ислом цивилизацияси марказининг фаолияти ҳаммамиз учун олиҳимматлик ҳисобланадиган бу ишга ўз ҳиссасини қўшади.\nКиришлар бугун: 363\nТашрифлар бугун: 349


Қутулиш шарт бўлган ўн икки қусур\n24.01.2018 14:36 0 388\nИшхонада раҳбарингиз икки ҳафтада бажаришингиз керак бўлган ҳисоботни ҳозирнинг ўзида топширишингизни сўраяпти. Семестр давомида ўқиб ўргандингизу, сессия вақти келганида ҳеч нимани билмайсиз, ўрганишга, такрорлашга вақт йўқ. Стресс ҳолатига туширадиган бошқа вазиятлар ҳам кўп. Қуйидаги мақолада ҳаётингизни барбод қиладиган 12 ҳолатни кўриб чиқамиз.\n1. Гина сақлаб, ўз ҳаётингизни бузасиз.\nСиз кечиришни билмайдиган инсонсиз. Баъзан ҳаётингизда бошқа учратмайдиган одамлардан ҳам гина сақлаб юрасиз. Бироқ ҳаёт жуда қисқа, уни бундай бемаъни аразлашларга сарфламаслик зарур.\n2. Ёқмайдиган касбда ишлаш.\nҲар куни, олти кун давомида ёқтирмаган ишхонангизда золим раҳбарингизнинг топшириқларини бажарасиз, эвазига эса бир ойга базўр етадиган маош билан «тақдирланасиз».\n3. Бировнинг фикри.\nСиз бошқалар қандай фикрда деган саволни бот-бот такрорлайсиз. Бу нотўғри. Чунки сизнинг фикрингиз ва қарорингиз олдида улар аҳамиятсиз.\nКечқурунги югуришни қўя турайлик, ҳатто тонгги бадантарбияни ҳам бажармайсиз. Билинг, «Соғ танда — соғлом ақл» деган нақл бекорга айтилмаган.\nСиз ҳамма нарса юзасидан шикоят қилаверасиз. Яъни шахсий китобингиз «Уруш ва тинчлик» китобига ўхшаб қолган.\nҲар нарсага, баъзан эса қилмаган ишларингиз учун ҳам сиқиласиз. Ўтмиш кўз ёшларингизга арзимайди.\nСиз оила қурган ёки қураётган инсонни севмайсиз. Бу билан эса ўз ҳаётингизни ҳам, унинг ҳаётини ҳам бузасиз.\nЎзингизни бошқалар билан солиштирасиз. Ўзингизни танқид қиласиз. Сизга қўшнингизнинг қуёши ёрқинроқ, дарахти яшилроқ бўлиб кўринади.\n9. Бахт бойликда эмас.\nСиз дунёнинг барча пулларини ишлаб топишнинг имкони бўлмаса-да, шунга интилаверасиз. Бу туришда яқинларингизни, оилангизни, дўстларингизни йўқотасиз. Пул топишга муккасидан кетган ишчига айланасиз холос.\nАтрофингиздагиларга кўмаги учун миннатдорлик билдирмайсиз. Чунки шундай бўлиши керак, бу оддий ҳолат деб ўйлайсиз.\nЁлғон энг ёмон куч. У давлатларни, шаҳарларни барбод қилиши ёки уларни бунёд этиши мумкин. Билингки, ёлғон ҳеч қачон бахт келтирмайди. Ёдда тутиш керак: кичик ёлғон ҳам катта нохушликларни келтириб чиқариши мумкин.\nСизни дунёдаги жамики нарсалар ташвишлантиради. Самурайларнинг яхши бир олтин қоидаси бор: агар 30 сония давомида бирон иш юзасидан қарор қабул қила олмасангиз, демак, уни бошқа вақтга олиб қўйиш керак. Чунки сиз буни ҳал қиладиган ёшга етмагансиз.\nХуллас, шу ўн икки қусурдан қутулсангиз ҳаётингиз албатта яхшиланади.


2030 йилгача таълим тизимида қандай ўзгаришлар бўлади? Қорақалпоғистон Республикаси Халқ таълими вазири билан суҳбат — “Qoraqalpog'iston tongi” gazetasi\n2030 йилгача таълим тизимида қандай ўзгаришлар бўлади? Қорақалпоғистон Республикаси Халқ таълими вазири билан суҳбат\nБугун мамлакатимизда ёш авлод таълим-тарбиясига алоҳида эътибор қаратилмоқда. Давлатимиз сиёсатининг устувор йўналишларидан бирига айланган ушбу тизимда янгича ёндашув, ўзгаришлар ва ислоҳотлар жараёни давом этмоқда. Боиси, Ватанимизнинг эртанги тақдири, истиқболи ўқувчи-ёшларнинг билими, таълим-тарбияси ва эгаллаётган касб-корига боғлиқ.\nЯқинда Ўзбекистон Республикаси Президентининг “Ўзбекистон Республикаси халқ таълими тизимини 2030 йилгача ривожлантириш концепциясини тасдиқлаш тўғрисида”ги фармони қабул қилинди.\nБиз мақоламизда ушбу фармон ва унда белгиланган вазифалар, тизимда жорий қилинаётган ўзгаришлар хусусида Қорақалпоғистон Республикаси Халқ таълими вазири Аманжол Аяпов билан суҳбатлашдик.\n— Аввало, Президентимизнинг мазкур фармони асосида тизимга киритилаётган ўзгаришлар, янгиликлар ҳақида гапириб берсангиз?\n— Прeзидeнтимиз Ш.Мирзиёeв 2019 йилнинг 29 апрeль куни «Ўзбeкистон Рeспубликаси Халқ таълими тизимини 2030 йилгача ривожлантириш концeпциясини тасдиқлаш тўғрисида»ги фармонни имзолади. Фармонга мувофиқ, Халқ таълими тизимини 2030 йилгача ривожлантириш концeпцияси ва уни амалга ошириш учун “Йўл харитаси” тасдиқланди. Мазкур концепцияда таълим тизимини ривожлантиришнинг бир нечта йўналишлари белгилаб берилган.\nФармонга кўра, концeпция тегишли даврга мўлжалланган мақсадли параметрлар ва йўналишлардан келиб чиқиб, ҳар йили алоҳида тасдиқланадиган “Йўл харита”си асосида босқичма-босқич амалга оширилади.\nҲужжатда таъкидланганидeк, фан олимпиадаларини ўтказиш мeзонлари халқаро олимпиада ва мусобақаларнинг баҳолаш тажрибаси бўйича қайта кўриб чиқилади. Иқтидорли ўқувчиларни аниқлашда шаффофлик таъминланади. Ота-оналар ҳам фарзандларини ўқитиш ва тарбиялаш жараёнига жалб этилади. Имконияти чекланган ўқувчиларнинг таълим олишига эътибор кучайтирилиб, таълим муассасалари тажрибали ўқитувчи-дeфeктолог ҳамда психологлар билан таъминланади.\nШунингдек, мақсадли кўрсаткичлар асосида таълим мазмуни самарадорлиги оширилиб, кадрларнинг сифат таркиби яхшиланади. Жамиятда ўқитувчилар мақоми оширилади. Ёшлар таълим-тарбияси учун қўшимча шароитлар яратишга қаратилган комплекс чора-тадбирларни ўз ичига олган бешта ташаббус амалиётга татбиқ этилади. Ўқувчилар маданият ва санъат муассасаларига жисмоний тарбия, спортга кенг жалб этилади. Ёшлар ўртасида компьютер технологиялари ва интернетдан самарали фойдаланиш йўлга қўйилади. Ўғил-қизлар маънавияти юксалтирилиб, улар ўртасида китобхонлик кенг тарғиб қилинади. Ўқувчи-қизларнинг касбий кўникмалари ривожлантирилади.\n— Ўзбекистон Республикасининг халқ таълими тизимини 2030 йилгача ривожлантириш концепциясини 2019 йилда Қорақалпоғистон Республикасида амалга ошириш бўйича қандай мақсад ва вазифалар назарда тутилган?\n— Бугунги кунда Қорақалпоғистон Республикаси Халқ таълими вазирлигига қарашли 724 та таълим муассасаси мавжуд бўлиб, улар 1 та Меҳрибонлик уйи, 17 та «Баркамол авлод» болалар маркази ва 706 та умумтаълим мактабларидир.\nЎзбекистон Республикаси Президентининг 2018 йил 5 сентябрдаги қарорига асосан халқ таълими муассасаларини янгидан қуриш, реконструкция қилиш, капитал таъмирлаш бўйича умумтаълим мактабларини хатловдан ўтказиш мақсадида ишчи гуруҳ тузилиб, рўйхат шакллантирилди. 2020-2022 йилларга мўлжалланган манзилли дастурга жами 246 та умумтаълим мактаблари киритилиб, шундан 14 тасида янги қурилиш, 93 тасида капитал реконструкция ва 139 тасида капитал таъмирлаш ишларини амалга ошириш бўйича Ўзбекистон Республикаси Халқ таълими вазирлигига таклифлар киритилди.\nЎзбекистон Республикаси Президентининг 2018 йил 19 декабрдаги “Ўзбекистон Республикасининг 2019 йилги Инвестиция дастури тўғрисида”ги қарорига мувофиқ, Республикамиз бўйича жорий йилда 19 та объектда янгидан қуриш, реконструкция қилиш ва мукаммал таъмирлаш ишлари олиб борилмоқда.\nУмумтаълим мактаблари ўқувчиларини дарсликлар билан таъминлаш масаласига ҳам алоҳида эътибор қаратилмоқда. Жумладан, 2018-2019 ўқув йилига 1-, 2-, 11-синф тўлиқ мажмуада, 3, 4, 6-синфлар учун “Чет тили” дарслиги ва машғулот дафтари, махсус мактаб ва мактаб интернатлари учун жами 366 номдаги 1 587 232 дона дарслик ва ўқув қўлланмалари мактабларга етказиб берилди.\nТаъкидлаш жоизки, жорий янги ўқув йилини соҳа ходимлари қизғин тайёргарликлар билан бошлаш арафасида. Давлатимиз раҳбарининг “Умумий ўрта таълим сифатини янги босқичга кўтариш керак”, деган таъкидлари тизимда фаолият юритаётган барча педагог-ходимлардан ишга нисбатан янгича ёндашувни талаб этмоқда.\n— Шу ўринда PISA (The Programme for International Student Assessment) ҳақида ҳам тўхталиб ўтсангиз?\n— Ўқувчиларнинг билим ва малакасини умумий равишда таҳлил қилиш мамлакатдаги таълим сифати даражасини белгилайди. Шу мақсадда ўқув йили давомида ҳар бир таълим муассасасида ички ва ташқи мониторинг ўтказиб борилади. Унинг натижасига кўра, энг намунали мактаблар кетма-кетлиги, ўқитувчилар салоҳияти ва ўқувчиларнинг ўзлаштириш даражаси аниқланади. Бу жараён таълим тараққиётини белгиловчи муҳим мезон бўлгани учун Халқ таълими вазирлиги ташаббуси билан умумий ўрта таълим мактаби ўқувчилари билимини баҳолаш бўйича халқаро дастурларни амалиётга жорий этиш мақсадида илк қадамлар ташланди. Яъни, ўқувчилар билимини халқаро талабларга етказиш, унга мослигини ўрганиб бориш мақсадида PISA(Programme for International Student Assesment) каби баҳолаш дастурини кенг қўллаш режалаштирилмоқда.\nPISA — 15 ёшли ўқувчиларнинг саводхонлиги ва компетенциясини баҳоловчи халқаро дастур бўлиб, халқаро иқтисодий ҳамкорлик ва ривожлантириш ташкилоти томонидан 3 йилда бир марта ўтказилади. Унда ўқувчиларнинг билим сифати ўқиш, математика ва табиий фанлар бўйича мониторинг қилинади ва 1000 баллик тизимда баҳоланади. Ушбу халқаро дастур 1997 йили ишлаб чиқилиб, 2000 йилда илк маротаба амалиётда қўлланган. Дастур кўмагида турли давлатлар таълим тизимидаги ўзгаришлар аниқланади, таҳлил қилинади ва баҳолаб борилади. Бу тадқиқотларнинг натижаси дунё бўйича катта қизиқиш билан кузатиб келинади. Шу боис йилдан-йилга унинг аҳамияти ва қамрови ошиб бормоқда.\nХалқаро миқёсдаги тест синовларидан ўтаётган ўғил-қизларимиз шу талабга жавоб берадиган билим, малака ва кўникмани эгаллаган ҳолда уларда шунга мувофиқ компетенция шаклланган бўлиши лозим. Бу борада таълим тизимида кўпгина ислоҳотлар амалга оширилиши белгиланган.\n— Барчамизга маълумки, Президентимиз томонидан илгари сурилган бешта ташаббус ўқувчи-ёшлар ҳаётида муҳим аҳамият касб этмоқда. Бу борада мактабларда қандай тизимли ишлар олиб борилмоқда?\n— Ўзбекистон Республикаси Президенти Ш.Мирзиёев раислигида 2019 йил 19 март куни ёшларга эътиборни кучайтириш, уларнинг санъат, спорт, ахборот технологиялари, китобга бўлган қизиқишини ошириш масалаларига бағишланган видеоселектор йиғилиши ўтказилди. Бугунги кунда Президентимиз томонидан илгари сурилган ушбу бешта муҳим ташаббус ижроси қатъий назоратга олиниб, бу борада тадбирлар амалга оширилмоқда. Жумладан, таълим муассасаларида бешта муҳим ташаббус акс эттирилган тарғибот хоналари ташкил этилиб, ҳар бир йўналиш бўйича ҳужжатлар йиғма жилди шакллантирилди.\nТаълим муассасаларида ёшларнинг мусиқа, рассомлик, адабиёт, театр ва санъатнинг бошқа турларига қизиқишларини ошириш ва истеъдодини юзага чиқариш мақсадида маданият бўлимлари, мусиқа ва санъат мактаблари, жисмоний тарбия ва спорт бўлимлари билан ҳамкорликдаги тадбирлар режаси белгиланиб, ижроси таъминланмоқда.\nКитобхонликни тарғиб этиш ва рағбатлантириш мақсадида маҳалла ва мактабларда ота-оналар иштирокида учрашувлар, давра суҳбатлари, мулоқотлар ҳамда «Фарзандимга китоб совға қиламан» шиори остида акциялар ташкил этилди. Шунингдек, «Энг яхши китобхон ўқувчи» кўрик-танлови, «Дадам, мен ва онам китобхон», «Энг яхши бадиий асар», болалар учун «Энг яхши эртак ўқувчи» номинациялари асосида мусобақалар ўтказилмоқда. Ёшлар ўртасида компьютер технологиялари ва интернетдан самарали фойдаланишни ташкил этиш бўйича шарт-шароитлар яратиш, интернет тармоғидан тўғри фойдаланиш, турли порнографик, ёшлар онгини заҳарловчи сайтлардан фойдаланишнинг олдини олишга қаратилган давра суҳбатлари ўтказилмоқда. Бундан ташқари, ёшлар ўртасида компьютер саводхонлиги бўйича барча таълим муассасаларида қўшимча тўгараклар ташкил этилди.\n— Биламизки, педагог-ходимларнинг меҳнатига ҳақ тўлаш, моддий рағбатлантириш, ижтимоий ҳимоя қилиш борасида ҳам муайян ишлар олиб борилмоқда. Бу ҳақидаги фикрларингиз билан ўртоқлашсангиз?\n— Президентимиз томонидан таълим тизимида кенг кўламли ислоҳотлар амалга оширилмоқда. Ўтган йилнинг июнь-декабрь ойларида давлатимиз раҳбари томонидан мамлакатимизда халқ таълимини ислоҳ қилиш ва таълим сифатини оширишга бағишланган иккита йиғилиш ўтказилди. Cоҳани ривожлантириш ва такомиллаштиришга қаратилган бир неча Президент фармон ва қарорлари қабул қилинди.\nҲужжатларда таълим сифатини яхшилаш, ўқитувчи мақомини ошириш, замонавий кадрлар билан таъминлаш, вазирликнинг мавқеини кучайтириш, ходимлар учун шароитларни янада яхшилаш, АКТни кенг жорий этиш, халқаро тажрибани кенг татбиқ этиш ва давлат-хусусий шерикчиликни ривожлантириш каби вазифалар назарда тутилган. Шу билан бирга Президентимиз маҳаллий ҳокимиятларнинг вазифаларини ҳам белгилаб берди. Жумладан, уларга халқ таълими муассасаларининг қурилиши, таъмирлаш, янги ўқув йилига, куз-қиш мавсумига тайёрлаш, мактабларнинг хавфсизлигини таъминлаш, шу мақсадлар учун инвестиция ва ҳомийлик маблағларини жалб этиш каби вазифалар юклатилди.\nИслоҳотларнинг асосий мақсади жамиятимизда ўқитувчиларнинг касбий салоҳияти ва мавқеини оширишдир. Ўқитувчиларни мажбурий меҳнат ва мажбурий обуна, турли йиғилишларга жалб этиш тўхтатилди. Ўқитувчилар юритадиган ҳужжатлар сони 7 тадан 3 тага қисқартирилди. Шу билан бирга мактабларни текширишлар сони 26 баравар камайди. “Халқ таълими фидойиси” давлат мукофоти таъсис этилди.\nТаъкидлаш лозимки, ўқитувчиларнинг ойлик маошлари тоифасига қараб 40 фоиздан 72 фоизгача ошди, психологларнинг иш ҳақи 103 фоизга мактаб директори ва ўринбосарлари, ахборот-ресурс маркази раҳбари ва кутубхоначиларнинг маошлари 33 фоизга кўтарилди.\nХалқ таълими соҳаси ходимлари учун имтиёзли ипотека кредитлари, истеъмол кредитлари, жумладан автокредитлар, уларнинг оила аъзолари тадбиркорлик фаолиятини юритишлари учун кредит маблағлари ажратиш механизмлари ишлаб чиқилмоқда.\nМухтасар айтганда, халқ таълими тизимида олиб борилаётган туб ислоҳотлар ўсиб келаётган ёш авлодни маънавий-ахлоқий ва интеллектуал ривожлантиришни сифат жиҳатидан янги даражага кўтариш, ўқув-тарбия жараёнига таълимнинг инновацион шакллари ва усулларини жорий этиш ҳамда энг асосийси, таълим сифатини яхшилашда муҳим аҳамият касб этмоқда.


Озиқ-овқат хавфсизлигини таъминлаш – биринчи галдаги вазифа | huquqburch.uz\nЖорий йилнинг 9 ойида прокуратура органлари томонидан аграр ва озиқ-овқат соҳаларини ривожлантиришга оид қонунчилик ижроси йўналишида 182 та фермер хўжаликларига рўйхатдан ўтиш ва банкда ҳисоб-рақами очиш ҳамда 100,3 млрд. сўм кредит, 13,9 млрд. сўм иш ҳақи ва 20,6 млрд. сўм нақд пул олишда амалий ёрдам кўрсатилди.\nШунингдек, фермерларга 2,6 млрд. сўм кредитор қарзини тўлашда ва 97,6 млрд. сўм дебитор қарзларини ундиришда, 52,4 минг гектар ер, 46,3 минг тонна минерал ўғит, 4,4 минг тонна нефть, 607 дона қишлоқ хўжалиги техникалари, 2,6 млрд. сўмлик эҳтиёт қисмлари, 1.931 тонна чигит, 290 тонна уруғлик буғдой ҳамда 2.052 қути ипак қурти, 87 тонна омухта ем маҳсулотларининг қонуний асосда ажратиб берилиши таъминланди.\nШу билан бирга, ўтган йилда пахта ҳосилини етиштириш учун пахта – тўқимачилик кластерларига ажратилган пул маблағларидан прокуратура органларининг аралашуви билан 1,7 трлн. сўми ундирилиб, жамғармага қайтарилди.\nЕрга оид қонунчилик бўйича ўтказилган текширишлар давомида республика бўйича 11 468 гектар ер майдонлари ўзбошимчалик билан эгалланиб, 4 201 гектар ер майдонида ноқонуний қурилишлар қилинганлиги фош этилган.\nБундан ташқари, 2018-2019 йиллар ва 2020 йил 6 ойида ирригация ва мелиорация тадбирлари, шу жумладан сувни тежовчи технологияларни тадбиқ этиш учун ажратилган пул маблағларини мақсадли сарфланиши ўрганилганида 4 млрд. 579 млн. сўмлик бажарилмаган сув қурилиш ишлари далолатномаларга қўшиб ёзилганлиги, 1 млрд. 772 млн. сўмлик маблағлар, 796,6 млн. сўмлик товар – моддий бойликлар талон – торож қилинганлиги, 35 та объектда 2 млрд. 66 млн. сўмлик сув қурилиши ишлари сифатсиз бажарилганлиги, 222 млн. сўмлик иш ҳақи ноқонуний тўлаб юборилганлиги, 108 млн. сўмлик солиқ ва бошқа тўловлар яширилганлиги, 51 та ҳолатда 105,4 млрд. сўмлик тендер танлови қонун талабларини бузган ҳолда ўтказилганлиги, 6 та ҳолатда 12,6 млрд. сўмлик сув хўжалиги объектлари муддатида бажарилмаганлиги, 62 та сув қурилиши объектларида 83,7 млрд. сўм маблағ муддатида молиялаштирилмаганлиги учун тўхтаб қолганлиги аниқланган.\nЭкинларни етиштириш ва йиғиштириб олиш бўйича ўтказилган текширишларда 96 та (906 313 гектар) пахта – тўқимачилик, 152 та (108 943) мева – сабзавотчилик, 124 та (157 658) ғаллачилик, 35 та (43 440) шоличилик кластерлари фаолияти йўлга қўйилди, қуввати 319,4 минг тонна бўлган 21 та агрологистика марказлари ташкил қилинди, барча хўжаликларда жами 12,5 млн. тонна мева – сабзавотлар, шундан, 9 млн. тонна сабзавот, 1,7 млн. тонна картошка, 1,7 млн. тонна мева, 301 минг тонна узум, 1,5 млн тонна полиз ва 26 минг тонна дуккакли маҳсулотлар етиштиришга эришилди.\nЖорий йилда республика бўйича 1 млн. 259 минг гектар майдонда бошоқли дон экинлари етиштирилди.\nИқтисодиёт ривожини, аҳоли бандлиги ва даромадлари ўсишини таъминлайдиган энг муҳим соҳалардан бири бўлган қишлоқ хўжалиги соҳасини стратегик ёнлашувлар асосида тараққий эттириш муҳим аҳамият касб этади. Прокуратура органлари мазкур йўналишда қонунчилик ижроси устидан доимий назорат ўрнатиб, қонун устуворлигини таъминлаб келмоқда.\nМисоллар билан тўлдирилган маълумотномани “Ҳуқуқ” газетасининг 2020 йил 29 октябрь кунги сонида ўқишингиз мумкин.


Сурхондарёда кластер иши: Идоралараро комиссия тузилади. Комиссия таркибида кимлар бўлиши мумкин? - EFFECT.UZ\n. 19:32 | 05.01.2021\nҚизириқлик фермерлар 4 январь куни бўлиб ўтган воқеалардан сўнг Тошкентга келишди. Фермерларга Олий мажлис қонунчилик палатаси депутати Расул Кушербаев ҳуқуқий маслаҳатлар берди. Улар ўзларига бўлган босимлар ҳақида депутатга юзланишди.\nЖумладан, ҳокимият биносида “аризага қўл қўясан” дея мажбурланиш ҳолатлари ҳақида батафсил тушунтиришди.\nБир қатор раҳбарлар билан учрашувдан сўнг кейинги ҳафта 13 январь куни Олий мажлиснинг бир қанча депутатлари ҳамкорлигида Идоралараро комиссия тузилиб, Сурхондарёга бориб ўрганилади.\nКомиссия таркибида Бош прокуратура, Монополияга қарши курашиш қўмитаси, Бизнес-омбудсман идораларига тегишли ходимлар бўлади. Бундан ташқари, комиссия таркибига яна бир нечта идоралар жалб этилиши режалаштирилган.\nМаълумот учун, Сурхондарё вилояти Қизириқ туманида 500 нафар фермернинг ери кластерга олиб берилаётганидан норози бўлган фуқаролар Effect.uz ахборот агентлигига мурожаат қилишди. Воқеалар ривожи ҳолисона ёритиб борилди.\nСурхондарё вилояти ҳокимлиги бўлиб ўтган ҳодисалар бўйича берган баёнотида айрим ҳолатларга эътибор қаратмаган ёки буни истамаган.\nЖумладан, ҳокимликнинг берган баёнотида якшанба дам олиш куни бўлишига қарамай, ҳокимиятда йиғилиш ўтказилгани тўғрисида ҳеч нарса айтилмаган. Журналистга раҳбарлар томонидан қилинган қўпол муомала ҳақида тушунтириш берилмаган.\nЗеро, Effect.uz журналисти Фазлиддин Меҳмонов Сурхондарё вилояти Қизириқ туманида очиқ сессияга киритилмаган. Ундан ташқари, вилоят ҳокимлигига чақирилган бўлсада, бироқ ўша куни якшанба дам олиш куни бўлгани учун раҳбарлар ишламаслиги айтилган. Аммо шу куни ҳокимиятда йиғилиш ўтказилган.\nҚизириқ туманида бўлиб ўтган сўнгги йиғилишда туман ҳокими Илҳом Юсуповнинг ҳатти-ҳаракатлари бўйича маълумот берилмаган. Йиғилишдан чиққан фермерлардан бири “ҳоким Хажга бориб келган отамни ҳақорат қилди”, дея таъкидлаган эди. Бу ҳолат бўйича суриштирув ўтказиш ишлари амалга оширилишини таъминламаган. Бу ҳолатда фуқаронинг сўзлари ёлғон ёки рост эканлиги аниқланмаган. Шунга қарамай, ҳокимлик баёнотида фермерларга босим масаласи инкор қилинган. Яъни фермерларга ҳеч ким тегмаган ва уларга босим-таҳдидлар бўлмаган.\nШунингдек, Effect.uz манбасининг аниқлашича, 4 январь куни туман ҳокими Илҳом Юсупов Тошкент сари йўлга чиққан фермерларга ўзининг ишдан бўшагани тўғрисида ариза ёзганини маълум қилиб, йўлда улар билан суҳбатлашган. Суҳбат жараёнида ҳоким фермерларга “Тошкентга боришда эҳтиёт бўлиб кетинглар, мен ҳам ишдан бўшадим” деб шубҳали сўзларни келтириб ўтган. Ҳоким қандай мақсадда фермерлар билан бу мавзуда суҳбатлашгани айни вақтда Effect.uz’га маълум эмас.\nTeglar:Қизириқ, Расул Кушербаев, Сурхондарёда\nЯнги йилни «Градусник» ароғи билан нишонлаганлар вафот этди\nЛюк де Йонг “Бенфика”га қарши ўйин олдинги фикрлари билан…\nПрезидент Наманган шаҳридаги «Саховат» уйини бориб кўрди


Самарқандда автобус ағдарилиб кетти икки нафар йўловчи вафот этди - XABAR.INFO\nЖорий йил 31 июль куни соат 01:45 ларда,Самарқанд вилояти, Каттақўрғон тумани, «Алижон» МФЙ ҳудудидан ўтувчи М-37 «Самарқанд-Бухоро-Туркманбоши» автомобиль йўлининг 71-километрида, ҳайдовчи, 1983 йилда туғилган Э.У. «YUTONG» русумли автобусда «Бухоро-Тошкент» йўналишида ҳаракатланаётиб йўлни кесиб ўтаётган велосипедчини уриб юбормаслик мақсадида рулни ўнг томонга бурган ва бошқарувни йўқотиши оқибатида автобус ағдарилган.\nНатижада, автобус салонида бўлган, 24 ёшли Ж.Н. шифохонада ва 40-45 ёшлар атрофида бўлган (шахсига аниқлик киритилмоқда)йўловчи шифохонага олиб борилаётганда, йўлда вафот этган. Шунингдек, йўловчилар, 48 ёшли Б.С., 29 ёшли А.А., 22 ёшли Г.С., 48 ёшли М.Б. ва 35 ёшли Д.А.лар турли тан жароҳатлари билан шифохонага ётқизилган.\nЎзбекистон герби ва байроғи туширилган кроссовкаларни сотган Glamour бутиги барчадан кечирим сўради


Дунёни гўзаллик қутқаради – Сурхон тонги\nБош саҳифа / Жамият / Дунёни гўзаллик қутқаради\nДунёни гўзаллик қутқаради\nНоябр 10, 2018\tЖамият Изоҳ қолдириш 1,191 Кўрилди\nВилоят ҳокими ўринбосари, хотин-қизлар қўмитаси раиси Мавлуда Қобулова билан суҳбат\n1959 йил Денов туманида туғилган. Тумандаги ўрта мактабдан сўнг Термиз шаҳридаги тиббиёт билим юртини тугатгач, Денов марказий касалхонаси болалар бўлимида ҳамшира бўлиб ишлаган. 1995 йил Тошкент педиатрия тиббиёт институтини тамомлаб, ўзи туғилиб ўсган туман марказий касалхонаси туғруқ бўлимида бош мутахассис бўлиб ишлаган. 1998-2003 йиллар Тошкент педиатрия институтида кафедра ассистенти, доцент, ўқув-услубий бўлим бошлиғи вазифаларида фаолият юритди. 2003-2004 йилларда “Ҳазарбоғ” шифохонаси бош врачи. 2004-2005 йилларда Денов туман марказий касалхонаси бош шифокори ўринбосари, 2005 йилдан вилоят ҳокими ўринбосари, хотин-қизлар қўмитаси раиси бўлиб ишлаб келмоқда. Тиббиёт фанлари номзоди, доцент. Халқ депутатлари вилоят Кенгаши депутати.\n— Мавлуда Умаржоновна, муҳтарам Президентимиз томонидан кейинги икки йил ичида хотин-қизларни ҳар томонлама қўллаб-қувватлаш борасида қабул қилинган қарорлар ижроси воҳада қандай кечмоқда?\n— Қадимдан Шарқда хотин-қизларга нисбатан ҳурмат, эътибор юксак даражада бўлган. Шу сабабли ҳам довруғи дунёга таралган олима, фозила, орифа аёллар етишиб чиқишган. Бунга тарихдан кўплаб мисоллар келтириш мумкин.\nБизнинг асримизда, ҳаётнинг файзи ва кўрки, оила ва жамият устуни бўлган хотин-қизларни эъзозлаш, уларга ҳурмат ва эҳтиром кўрсатиш янада улуғ қадриятга айланиб, бу давлат сиёсати даражасида давом этмоқда. Юртбошимизнинг 2018 йил 2 февралдаги “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятини тубдан такомиллаштириш чора-тадбирлари тўғрисида”ги 5325-сонли фармони бу борада туб бурилиш бўлди, десам тўғри келади. Шунга кўра, хотин-қизлар қўмиталари, унинг жойлардаги ҳудудий бўлинмалари такомиллаштирилди ва уларнинг фаолиятини янги босқичга олиб чиқиш учун устувор вазифалар белгилаб берилди.\nБугунги кунда биргина вилоятимизда хотин-қизлардан 1 нафар сенат аъзоси, 12 нафар вилоят, 50 нафар туман, 7 нафар шаҳар Кенгаши депутатлари фаолият юритмоқда. Жорий йилда 12 нафар хотин-қиз турли даражадаги давлат мукофотлари билан тақдирланди. Яна бир муҳим жиҳат, юқоридаги фармонга мувофиқ хотин-қизлар қўмитаси ҳудудий бўлимларида 28 нафар ходим бўлган бўлса, эндиликда 56 нафар хотин-қиз фаолият кўрсатмоқда. Президентимизнинг жорий йил 27 июндаги 3808-сонли қарорига кўра, республика “Оила” илмий-амалий тадқиқот маркази ва унинг ҳудудий бўлимлари ташкил этилди. ФҲДЁлар хотин-қизлар қўмитаси тасарруфига ўтказилди.\nХотин-қизларни ва оилани қўллаб-қувватлаш жамоат фонди ташкил этилди. Бундан ташқари, Вазирлар Маҳкамасининг жорий йил 14 мартдаги 200-сонли қарорига кўра “Хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассис тўғрисида”ги Низом қабул қилинди. Унга биноан вилоятимизда 718 та маҳаллада шу соҳа бўйича мутахассис-маслаҳатчи хотин-қизлар ишлашмоқда. Жойларда аёллар ижтимоий мослашуви марказлари ташкил этилганлиги эса кўпгина муаммоларни жойида ҳал этиш имкониятини бермоқда.\nПрезидентимиз ва ҳукуматимизнинг амалий ёрдами билан бугун Сурхон воҳасида 2287 та хотин-қизлар қўмитасининг бошланғич ташкилоти иш олиб бораяпти. Жорий йилнинг ўтган 9 ойи давомида яна 44 та бошланғич ташкилот ўз фаолиятини бошлади.\n— Хотин-қизларга янги иш жойи яратиш, ногиронларга уй-жой ажратиш, моддий ёрдам бериш, тадбиркорликни ва истеъдодларни қўллаб-қувватлаш борасидаги ишлар натижасига тўхталсангиз?\n— Хабарингиз бор, фан, таълим, маданият, спорт, бадиий ижодкорлик бўйича иқтидорли ёшлар тизимли равишда қўллаб-қувватланиб, рағбатлантириб борилмоқда. Илгари йилига ҳар вилоятдан 1 нафар қизга Зулфия номидаги республика давлат мукофоти бериларди. Жорий йилдан бошлаб 2 нафарига бериладиган бўлди. Бу ҳам қизларимиз учун жуда катта имконият. Бундан ташқари, республика ва халқаро фан олимпиадалари, халқаро мусобақалар ғолиб ва совриндорларига алоҳида эътибор ва имтиёзлар берилаяпти. Бу борадаги хотин-қизларимиз рўйхатини келтирсак, бир китобга сиғмайди.\nШу ўринда бир нарсани таъкидламоқчиман. Қўмитамиз томонидан халқ қабулхоналари, виртуал қабулхоналарга қилинган 2791 та мурожаатнинг 71 фоизи ижобий ҳал этилди. Воҳадаги оилалар чуқур мониторинг қилиниб, аҳвол ойдинлаштирилди. Бу борада тўрт-беш йилда эришиб бўлмайдиган натижаларга жорий йилнинг ўтган ойларида эришилди, десам айни ҳақиқатни айтган бўламан. Юртбошимиз айтганларидек, “…нореал рақамлар ортидан қувиш, амалга ошмайдиган хомхаёлларни ҳақиқат сифатида тақдим этиш”дек номаъқул иш услуби танқидий қайта кўриб чиқилди.\nАйниқса, халқ ва давлат ўртасида олтин кўприк вазифасини бажарувчи жамоатчилик назорати гуруҳлари хотин-қизлар борасидаги муаммоларни ўз вақтида бартараф этишда муҳим омил бўлмоқда. Мана шундай ҳаракатлар натижасида жорий йилда 1220 нафар хотин-қизга тиббий ёрдам кўрсатилиб, 2091 нафари турли касб- ларга ўқитилди. 1210 нафар ногиронга аравача, 198 нафарига эшитиш мосламаси берилди.\nЎтган ойлар давомида хотин-қизлар бандлигини таъминлаш мақсадида корхона ва ташкилотлардаги бўш ўринлари, касаначилик, оилавий тадбиркорлик ва бошқа йўналишларда 32119 та янги иш ўрни яратилди. Жорий йил мавсумда 448 нафар хотин-қиз пилла қурти боқишга жалб этилди. Бевосита қўмитамиз ташаббуси билан 901 та кичик корхонада 2923 та иш ўрни яратилди.\nУй-жойга муҳтож хотин-қизлардан 237 нафари уй-жой билан таъминланди. Муҳими, бир хонадонда 3-4 оила истиқомат қиладиган 21388 оилага уй-жой қуриш учун томорқа ажратилганлиги айни муддао бўлди. Кам таъминланган, ногиронлиги бор 312 нафар хотин-қизга тикув машинаси берилди. Хотин-қизларни қўллаб-қувватлаш, оила муҳитини яхшилаш, манфаатдорлигини ошириш мақсадида жорий йилнинг ўтган ойларида тадбиркор аёлларимизга 109 миллиард 734 миллион сўм кредит маблағлари ажратилди. Бу рақамлар остида жуда катта эътибор, бунёдкорлик борлигини ҳаммамиз кўриб, билиб турибмиз.\n— Сиз вилоят ҳокими ўринбосари, депутат, ишчи гуруҳ раҳбари сифатида жойларда кўп бўласиз. Айтингчи, хотин-қизлар мавзусида энг оғриқли нуқта нима?\n— Биласизми, агар бир маҳаллада биттагина оила нотинч бўлса, бу маҳаллани намунали маҳалла, деб бўлмайди. Хотин-қизларга муносабат, ҳурмат-эътиборни биз болаларимизга ёшликдан сингдиришимиз лозим. Ҳали қайси бир мутафаккирнинг ҳар бир халқнинг маданияти хотин-қизларга бўлган муносабати билан ўлчанади, деган гапида жон бор. Агар биз онани, аёлни, келинимизни, қизимизни эъзозласак, унга яхши муносабатда бўлсак, ҳар томонлама шароит яратиб берсак, шарқона одоб-ахлоқни ўргатсак, бундан гўзал нарса борми? Гўзаллик дунёни қутқаради, деган гапда жуда қомусий маъно бор. Онасини, аёлини, қизини севган киши ҳеч қачон ёмон ишга қўл урмайди, қўпол гапирмайди. Юқоридагидек тарбия кўрган аёл ўстирган фарзанд эса дунёдаги жамики нарсага меҳр-муҳаббат, садоқат кўзи билан қарайди. Шу маънода ҳам гўзаллик дунёни қутқаради.\n— Дунёда бир аёл бўлса, заргарга иш топилади, деган гап бор. Зеб-зийнат аёллар учун яратилган. Лекин уларнинг китобхонлик ва турмуш маданияти ҳақида нима дея оласиз?\n— Жуда яхши савол бердингиз. Мен жойларда кўп гувоҳ бўлганман. Катта ёшдаги аёллар маҳалла гузарларида, гап-гаштакларда кийим-кечак, ҳар хил тақинчоқ, дабдабали қиз узатиш, тўй-ҳашамлар ҳақида соатлаб суҳбат қилишади. Лекин жамиятдаги муҳим янгиликлар, янги чоп этилган китоб- лар ҳақида гаплашиш, суҳбатлашиш, фикр юритиш уларга ёт. Эрон шоҳи Анушервон шундай китоб ёзингларки, дунёда барчага ибрат бўлсин, дейди. Доно вазир Бузрукмеҳр ушбу рисолани бир йилда битади ва “Зафарнома” деб ном қўяди. Унда шундай савол-жавоб бор.\nШогирд: — инсонга бахтсизлик келтирадиган нарса нима?\nУстоз: — уч нарса. Дангасалик, лоқайдлик ва ёлғизлик.\nШогирд: — инсонга тугал бахт сўраш учун нимани сўрамоқ даркор?\n—Устоз: — Уч нарсани соғ лик, хотиржамлик, моддий ва маънавий бойлик, — деб жавоб беради. Кийимга ўч бир аёл туш кўради. Тушида ўзининг хатоларини англайди, эрталаб туриб турмуш ўртоғига меҳр-муҳаббат билан “Юринг, бозорга бориб, сизга бир чиройли уст-бош олайлик”, дейди. Эри хотинининг бу гапидан ҳайратланади. Қаранг ки, аёл турмуши давомида биринчи марта эрини яхши кийиниши ҳақида бош қотирмоқда. Соғлик, хотиржамлик, моддий ва маънавий бойлик устувор бўлган оилада зар, зеби-зийнат иккинчи даражага тушиб қолади. Олдиндан узр сўрайман, нега раҳбарлар, жамоатчилик гуруҳи аъзолари уй бекалари ҳовлисига райҳон экиб бериши керак, кўчат ўтқазиши даркор. Бу қадимда бизнинг Шарқда жуда айб саналган. Саводхонлик, китобхонлик, яхши рўзғор тутиш, турмуш ўртоғини, болаларини ғунчадек безатиб қўйиш бу ҳам аёлнинг фазилатини, зебини, нақшини белгилайдиган мезонлардан бири эканлигини унутмаслигимиз керак.\n— Ҳаётда Сиз ёшликдан интилган, ёқтирган ва ёқтирмайдиган нарса? Қўпроқ қандай китоб ва нашрларни ўқийсиз?\n— Умрим давомида ҳасадни, чақимчиликни ёмон кўраман. Худодан қўрқмайдиган кишидан қўрқ, деган гап бор. Ҳаромдан ҳазар қилмаган кишидан ҳар нарсани кутиш мумкин. Кимгадир ҳавас қилиб, тақлид қилиб, орзу билан яшаган, интилган кишиларни ҳурмат қиламан. Мен ёшлигимдан яхши кишиларга ҳавас қилиб катта бўлганман. Ўзимга берилган вазифани виждонан бажармасам, ўзимдан қониқмайман. Болалигимдан фанлардан юқори баҳо олишга, тенгдошларим ичида биринчи бўлишга интилиш кучли бўлган. Мактабда Шарофат Абдумажидова деган ўқитувчимизга ўхшашни истаганман. Кийинишда, гапиришда, китоб, шеър ўқишда у кишига тақлид қилганман. У кишининг ишлаш тарзи, ҳаёти, шахсияти мени мафтун этган. Тиббиёт билим юртини 18 ёшимда тугатиб, Деновга ишга борганимда, шифокор Фарида Ғозиевани кўриб жуда ҳавасим келган. Чунки у кишини бутун Денов аҳли “опа” деб чақиришарди. Мени ҳам бир кун келиб одамлар “опа” деб ҳурматлашини ўшанда жуда-жуда истагандим.\nВақтли нашрларни кўп ўқишимдан мақсад ўз соҳамда бошқа вилоятларда бўлаётган воқеалар, янгиликларни муқояса ва таҳлил қилишга ёрдам беради. “Тафаккур”, “Саодат”, “Маънавий ҳаёт”, “Шарқ юлдузи”, “Гулистон” каби журналлар ҳаётий ҳамкоримга айланган. Бундан ташқари, фалсафий тарихий мавзудаги китобларни ўқишни ёқтираман. Шу туфайли ҳам Сурхон воҳаси, мамлакатимиз тарихи ҳақида кўп нарсаларни билиб оламан, уни яқинларимга фахрланиб айтиб бераман. Маҳбуба момом отинойи бўлганлар. Бир сандиқ китоблари бўларди. Бизга эринмай Навоий, Яссавий, Фузулий, Машраб ғазалларини ўқиб, мазмун-моҳиятини тушунтирардилар. Шундан бўлса керак шеъриятга меҳрим алоҳида. Замонавий ижодкорлардан Абдулла Орипов, Усмон Азим, Зулфия Мўминова, Шафоат Раҳматуллаев, Сирожиддин Сай- йид, Муҳаммад Юсуф шеърларини севиб ўқийман.\n— Оилавий ажримлар камаймаётганига асосий сабаб нималарда деб ўйлайсиз?\n— Аввало, ўғил-қизларимизни болалигидан оилага тайёрлаб боришимиз керак. Бу иш боғча, мактаб, олийгоҳда ҳам изчил давом этиши лозим. Маълумингизки, мактаб, билим юртларда, олийгоҳларда оила ҳақида махсус дарс соатлари ўтилмайди, минг афсус. Оилаларни мустаҳкамлаш, ажримларни камайтириш мақсадида бир қатор ижтимоий институтлар фаолият олиб бормоқда. Давлат дастурлари қабул қилинмоқда. Ҳамма гап оиланинг қўш қаноти бўлган келин ва куёвдадир. Агар улар ота-она маслаҳати билан бир-бирини зимдан ўрганиб, бир умр бир ёстиққа бош қўйишга кўзлари етиб турмуш қуришса, ҳаётимизда ажрим, деган сўзнинг ўзи бўлмасди. Не орзу умидлар билан никоҳдан ўтган эркак ва аёлнинг ажрим деган хатарли довонга етиб келишигача жуда кўп омиллар бўлади. Бунда ўзаро ҳурмат, моддий етишмовчилик, ота-она, қайнона-келин муносабати, ёшликда олинган яхши-ёмон тарбия, узоқ муддат бирга яшамаслик, фарзандсизлик, гиёҳвандлик, ичкиликбозлик, хиёнат ҳам асосий сабаблардан бири, деб ҳисоблайман.\nЖорий йилнинг ўтган 9 ойида хорижга узоқ муддат ишлашга кетган 7860 нафар аёлдан 5095 нафари оиласи бағрига қайтарилди. Ажрим учун ариза берган ўнлаб оилалар яраштирилди, нотинч оилаларга моддий, маънавий ёрдам кўрсатилди. Юқоридаги саъй-ҳаракатлар туфайли воҳамизда ажримлар 28,2 фоизга камайганлиги ҳам қувонарли ҳолдир.\nСўзимнинг охирида муҳтарам Президентимиз Шавкат Миромоновичнинг қуйидаги сўзларини такрорламоқчиман: “Барчамиз бир ҳақиқатни чуқур тушуниб, англаб олишимиз керак. Бугун гап халқимиз, Ватанимизнинг тақдири ва келажаги, жондан азиз болаларимизнинг бахти ва камоли ҳақида бормоқда. Шундай улуғ мақсадлар йўлида барчамиз белимизни маҳкам боғлаб ишлашимиз, бор ақл заковатимиз, билим ва тажрибамизни, жонажон Ватанимизга фарзандлик меҳримиз ва садоқатимизни сафарбар этишимиз керак”.\nСафар ОМОН суҳбатлашди\nОлдинги Мақсад: юрт ободлиги, эл фаровонлиги\nКейинги Кулиб боқаман\nТежамкорлик оилангиз ютуғи\nЁруғ кунлар умиди


Гидрометеорология хизмати маркази 22-25 май кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 22 майда кечаси 13–18 даража илиқ, кундузи 20–25 даража иссиқ, 23 майда кечаси 10–15 даража илиқ, кундузи 22–27 даража иссиқ, 24 майда кечаси 12–17 даража илиқ, кундузи 25–30 даража иссиқ, 25 майда кечаси 15–20 даража илиқ, кундузи 25–30 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7–12 м/с тезликда эсади, 22 майда баъзи жойларда 15–20 м/с гача кучайиши мумкин. Ҳарорат 22 майда кечаси 17–22 даража илиқ, кундузи 23–28 даража иссиқ, 23 майда кечаси 12–17 даража илиқ, кундузи 23–28 даража иссиқ, 24 майда кечаси 12–17 даража илиқ, кундузи 25–30 даража иссиқ, 25 майда кечаси 15–20 даража илиқ, кундузи 25–30 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, 22 майда баъзи жойларда қисқа муддатли ёмғир ёғиши, момақалдироқ бўлиши мумкин. 23–25 майда ёғингарчилик кутилмайди. Ғарбий шамол йўналишини ўзгартириб, шарқдан 7–12 м/с тезликда эсади, 22–23 майда баъзи жойларда 15–20 м/с гача кучайиши мумкин. Ҳарорат 22 майда кечаси 15–20 даража илиқ, кундузи 23–28 даража иссиқ, 23 майда кечаси 12–17 даража илиқ, кундузи 23–28 даража иссиқ, 24–25 майда кечаси 12–17 даража илиқ, кундузи 25–30 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, 22–23 майда баъзи жойларда қисқа муддатли ёмғир ёғиши, момақалдироқ бўлиши мумкин. 24–25 майда ёғингарчилик кутилмайди. Ғарбий шамол йўналишини ўзгартириб, шарқдан 7–12 м/с тезликда эсади, 22–23 майда баъзи жойларда 15–20 м/с гача кучайиши мумкин. Ҳарорат 22 майда кечаси 17–22 даража илиқ, кундузи 23–28 даража иссиқ, 23 майда кечаси 13–18 даража илиқ, кундузи 23–28 даража иссиқ, 24–25 майда кечаси 13–18 даража илиқ, кундузи 27–32 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, 22 майда баъзи жойларда қисқа муддатли ёмғир ёғиши, момақалдироқ бўлиши мумкин. 23–25 майда ёғингарчилик кутилмайди. Ғарбий шамол йўналишини ўзгартириб, шарқдан 7–12 м/с тезликда эсади, 22–23 майда баъзи жойларда 15–20 м/с гача кучайиши мумкин. Ҳарорат 22 майда кечаси 15–20 даража илиқ, кундузи 27–32 даража иссиқ, 23 майда кечаси 15–20 даража илиқ, кундузи 23–28 даража иссиқ, 24–25 майда кечаси 12–17 даража илиқ, кундузи 23–28 даража иссиқ бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёмғир ёғади, 22–23 майда баъзи жойларда кучли бўлиши мумкин. Момақалдироқ бўлиши мумкин. Ғарбий шамол йўналишини ўзгартириб, шарқдан 7–12 м/с тезликда эсади, 22–23 майда баъзи жойларда 15–20 м/с гача кучайиши мумкин. Ҳарорат 22 майда кечаси 10–15 даража, кундузи 15–20 даража, 23–25 майда кечаси 5–10 даража, кундузи 15–20 даража илиқ бўлади.


Шавқий Аллом ўз сўзида давом этиб: “Ихтилофларни бошқариш масаласи узоқ кечган тарихий даврлардан кейин ҳам ҳамон инсоният онгини машғул қилиб келмоқда. Инсоният ўтган вақт давомида баъзида ихтилофларнинг самарасидан манфаат топган бўлса, баъзида эса, диний мутаассиблик ёки гуруҳвозлик ёҳуд мазҳабпарастлик оқибатида кўп қийинчилик ва машаққатларни бошидан кечирган. Шунинг учун фиқҳий ихтилофлар масаласини маданий муомала орқали ҳал этишнинг мусулмонларнинг бирлигини таъминлашда, уларни бошқа турли динлар, маданиятлар ва цивилизациялар билан тинч-тотув яшашларида таъсири каттадир. Батаҳқиқ, мусулмон уммати ихтилофларнинг кўплиги ва манбаъсининг хилма-хиллигига кўра муташаддид кучларнинг аралашувидан жуда катта зарар кўрди. Такфир масаласига ўта шиддатли тус берилдики, уни фақат мусулмонни диндан чиқариш мақсадида ишлатишга ўтиб қолинди. Такфир масаласи шу даражада кенг авж олиб кетдики, алалоқибат Аллоҳ таоло ҳаром қилган ноҳақ қон тўкилишигача бориб етди. Ундай кучларнинг қадами қаерга етмасин, ўша ерда фитна тарқалди. Натижада, бутун оламга ҳақиқий маънодаги хавфу хатарни юзага келтирди. Фиқҳий ихтилофни бошқаришдаги қолоқ ва қотиб қолган бундай ҳаракатлар бизларнинг юртимиз ва халқларимизга яхшиликни истамайдиган баъзи бир давлатлар ва кучларнинг режасига жуда мос келди. Оқибатда, ана шундай қолоқликдан динимизга, халқимизга ва тинчлигимизга раҳна соладиган хатарлар пайдо бўлди. Ҳозирги кунда уламолар ва фуқаҳоларнинг зиммасида ана шундай бузғунчи фикрларга қарши туриш масъулияти бордир”-деди.\nДругие материалы в этой категории: « Ёшларимиз доимо огоҳ ва хушёр бўлмоғи лозим\tМазҳабсизликнинг салбий оқибатлари »


Марказий банкка алоқадор манбанинг Озодликка хабар қилишича, "Капиталбанк"нинг пойтахтдаги бош идорасидаги текширув Тошкент шаҳар прокуратураси томонидан олиб борилмоқда.\nМанбанинг айтишича, текширув тахминан бир ҳафта аввал бошланган.\n"Капиталбанк" ходимлари текширувни на тасдиқлади, на инкор қилди.\nМазкур банкдаги вазиятни ўрганган Тошкентдаги манбага кўра, прокуратура ходимлари "Капиталбанк"нинг молиявий фаолиятини текшириш баробарида банк Гулнора Каримовага қанчалик алоқадорлигини ҳам ўрганаяпти.\n“Капиталбанк"нинг аҳволи шу кунларда яхши эмас. Ушбу банк ҳам Гулнора Каримовага алокадор, деб гумон қилинаяпти. Текширув кетмокда. Хусусан молиявий маблағларнинг четга чиқиб кетиши билан боғлиқ вазият текширилаяпти”, дея хабар қилди манба.\nБанкнинг исмини очиқламаслик шарти билан Озодликка гапирган тошкентлик мижозларидан бири текширув бошлангач, банкнинг шаҳардаги аксар валюта алмаштириш шохобчалари ёпилганини айтди.\n“Текширув 6-7 кундан буён давом этаяпти. Шу текширув бошланганидан бери шаҳардаги валюта пунктларнинг кўпи ишламаяпти. Мен ўзим Кадешов билан Қўйлиқдаги валюта пунктларида пул алмаштирардим. Лекин ҳаммаси ёпиқ, ишламаяпти. Эшикларига "Ремонт" деб ёзилган”, деди "Капиталбанк" мижози.\nҲозирда Ўзбекистондаги энг катта банклардан бири ҳисобланадиган "Капиталбанк" ўз фаолиятини 2001 йилда бошлаган.\n"Капиталбанк"нинг ўзбек олигархларидан бири саналадиган Ботир Раҳимовга тегишли экани айтилади.\nCentrasia.ru сайти маълумотига кўра, Ботир Раҳимов "Капиталбанк", суғурта компанияси, рангли метал қазиб чиқарадиган конни ҳам ўз ичига олган қатор ширкатлардан иборат "Капитал" холдинги соҳиби ҳисобланади.\nБотир Раҳимов 2010 йилнинг баҳорида номаълум муддатга ҳибсга олингани айтилган эди. Ҳибс тафсилотлари ҳозиргача Озодликка маълум эмас.\nЎша йили Раҳимовнинг ҳибсга олингани билан боғлиқ хабарлар ортидан "Капиталбанк"да ҳам кенг кўламли тафтиш ўтказилган.\nОзодлик манбасига кўра, айнан Ботир Раҳимовга қарши ҳаракатлар бошланганидан сўнг Гулнора Каримованинг "Капиталбанк"ка алоқаси кучайгани иддао қилинади.\nПрезидент қизининг иҳоталаниши ортидан унинг назоратида бўлгани айтиладиган “Кредит-Cтандарт” тижорат банкида бошланган оддийгина тафтиш ноябрь охирига келиб банкнинг ёпилиши олиб келди.